cyanic-selkie/wikianc huggingface dataset:
ပါဝါညွှန်းကိန်း
ဝန်များနှင့် ပါဝါညွှန်းကိန်း
ပါဝါညွှန်းကိန်း အတက်အကျသည် အသုံးပြုသော ဝန်ပေါ်တွင်မူတည်၍ ပြောင်းလဲသည်။ လျှပ်ညှို့ မှုကိုဖြစ်စေသော ဝန်များ (ဥပမာအားဖြင့်-လျှပ်ညှို့မော်တာများ) သည် ပါဝါညွှန်းကိန်းကို ကျစေသည်။ အဘယ်ကြောင့်ဆိုသော် မော်တာတွင် ပါဝင်သောကွိုင်များတွင် လျှပ်စီးဖြတ်စီးသောအခါ သံလိုက်စက်ကွင်းဖြစ်ပေါ်ပြီး လျှပ်စီးသည် ဗို့အား၏ နောက်သို့ရောက်စေလေသည်။ သာမန်အားဖြင့် ဗို့အားဆိုသည်မှာ အမှတ်နှစ်ခုကြားတွင်ရှိသော ခြားနားသည့်ဖိအား(potential difference)ဖြစ်သောကြောင့် မော်တာ၏ကွိုင်အစွန်းနှစ်စတွင် ဗို့အားရှိနှင့်ပြီး လျှပ်စီးသည် မိုတာ၏  ကွိုင်များထဲတွင် ပတ်၍စီးဆင်းပြီးသံလိုက်စွမ်းအင်ဖြစ်ရသော ကြောင့်ဗို့အားထက် နောက်ကျသည်ဟု အလွယ်မှတ်နိုင်သည်။ လျှပ်သိုစွမ်းရည်ရှိသော ဝန်များ(ဥပမာအားဖြင့် -ဗို့အားကိုသိမ်းထားနိုင်သောပစ္စည်းများ)သည် ပါဝါညွှန်းကိန်း ကိုတိုးစေသည်။ လျှပ်သိုသည် ဗို့အားကိုသာ သိုလှောင်သော စွမ်းရည်ရှိခြင်းကြောင့် ဗို့အားသည် လျှပ်သိုထဲသို့  သိုလှောင်နေချိန်တွင် လျှပ်စီးသည် ဖြတ်စီးသွားသောကြောင့် လျှပ်စီးသည် ဗို့အား၏ရှေ့သို့ ရောက်နှင့်လေသည်။ ဤကဲ့သို့ ဗို့အားနှင့် လျှပ်စီးတို့၏ (လျှပ်စစ်သဘောတရားအရ ဖေ့စ်ဒီဂရီ ခြာနားမှု) ခြားနားမှုများရှိနေခြင်းသည်ပင်လျှင် ပါဝါညွှန်းကိန်း ဖြစ်ပေါ်လာခြင်းဖြစ်သည်။ သာမန်ခုခံမှုသာရှိသော ဝန် (လျှပ်သိုနှင့်လျှပ်ညှို့ခြင်း စွမ်းရည်မရှိသော ဝန်များ) သည် ပါဝါညွှန်းကိန်း ကို" ၁" ဖြစ်စေပြီး အသုံးပြုရန်ပေးရသောစွမ်းအား(apparent power) သည်  အမှန်တကယ်အသုံးပြု လျှပ်စစ်စွမ်းအား(real power) နှင့်တူညီသောကြောင့် လျှပ်စစ်ဆုံးရှုံးမှုမဖြစ်ပေါ်ပေ။ အသုံးပြုနိုင်ရန် ပေးပို့လိုက်သောစွမ်းအားကို ဝန်မှ အပြည့်အဝ အသုံးပြုလိုက်သောကြောင့်   (ဗို့အားနှင့် လျှပ်စီး တို့၏ ဖေ့စ်ဒီဂရီ ခြာနားမှုသည် သုည ဖြစ်သောကြောင့်)ဖြစ်သည်။ ပါဝါညွှန်းကိန်း ကို ဗို့အားနှင့် လျှပ်စီး တို့၏ ဖေ့စ်ဒီဂရီ ခြာနားမှုဖြင့်တွက်ချက်နိုင်ရန် PF=cosine φ ဟူ၍ သတ်မှတ်ထားသည်။ φ သည် ဗို့အားနှင့် လျှပ်စီး တို့၏ ဖေ့စ်ဒီဂရီ ခြာနားမှုဒေါင့် ဖြစ်သည်။ cosine ၏သဘောတရားတွင် ဒီဂရီတို့၏ အပေါင်းနှင့် အနှတ်တို့၏ တန်ဖိုးများတူညီလေသည်။(ဥပမာ-cosine 60 = cosine -60 = 0.5) ပါဝါညွှန်းကိန်းကြောင့် အသုံးပြုရန်ပေးရသော စွမ်းအား(apparent power) တွင် သက်ရောက်ပုံကို အောက်ပါဥပမာတွင် ကြည့်ပါ- ၁ကီလိုဝပ် မော်တာတစ်လုံးသည် ပါဝါညွှန်းကိန်း "တစ်" တွင်အလုပ်လုပ်ဆောင်နိုင်ရန် အတွက် ပေးသွင်းရသော လျှပ်စစ်စွမ်းအား(အသုံးပြုရန်ပေးရသောစွမ်းအား- apparent power)သည် (၁ကီလိုဝပ်÷၁=၁ကေဗွီအေ)(1KW÷1=1KVA)ဖြစ်သည်။ ဆိုလိုသည်မှာ ၁ကီလိုဝပ် မော်တာတစ်လုံးလုပ်ဆောင်နိုင်ရန် လျှပ်စစ်စွမ်းအား ၁ကေဗွီအေသာလျှင်လိုအပ်သည်။ အကယ်၍ ပါဝါညွှန်းကိန်း သည် ၀.၅ ဖြစ်ပါက ၁ကီလိုဝပ် မော်တာ လုပ်ဆောင်နိုင်ရန်  (၁ကီလိုဝပ်÷၀.၅=၂ကေဗွီအေ)(1KW÷0.5=2KVA) လျှပ်စစ်စွမ်းအင် ၂ကေဗီအေ ပေးရသည်။ ဤဥပမာကိုကြည့်ခြင်းဖြင့် ပါဝါညွှန်းကိန်း ကျဆင်းပါက  စွမ်းအင်ဆုံးရှုံးမှုကို တွေ့ရှိနိုင်မည်ဖြစ်သည်။
ပါဝါညွှန်းကိန်း ကောင်းမွန်အောင် ပြင်ဆင်မှု
ပါဝါညွှန်းကိန်း တိုးတက်ကောင်းမွန်စေရန်အတွက် လျှပ်စစ်ဓာတ်အား ထုတ်လုပ်ရေးနှင့် ဖြန့်ဖြူးရေး နေရာများတွင် လျှပ်သိုများကို ပြိုင်ဆက် ဆက်၍သော်လည်းကောင်း၊ တန်းဆက်ဆက်၍သော်လည်းကောင်း ချိတ်ဆက်အသုံးပြုကြသည်။ လျှပ်သိုကို အသုံးပြုရသည့် အကြောင်းမှာ လျှပ်စစ်ဓာတ်အား ဖြန့်ဖြူးသည့် ထရန်စဖော်မာ များသည် လျှပ်ညှို့စွမ်းရည်ရှိသောကြောင့်ဖြစ်သည်။ ထိုလျှပ်ညှို့စွမ်းရည် ကြောင့် ဆုံးရှုံးသွားသော စွမ်းအားများကို လျှပ်သိုဖြင့် ပြန်လည်တုံ့ပြန်စေခြင်းဖြင့် ပါဝါညွှန်းကိန်းကို ကောင်းမွန်အောင် ပြန်လည်ရရှိစေသည်။ စက်ရုံ၊ အလုပ်ရုံများရှိ မော်တာများကို ဖရီကွင်စီဖြင့် ထိန်းညှိမောင်းနှင်သည့် လျှပ်စစ်ပစ္စည်းများသည် ပါဝါညွှန်းကိန်းကို တိုးစေသောကြောင့် လျှပ်ညှို့ စွမ်းရည်ရှိသော ရီအက်တာ(reactor)များခံ၍ အသုံးပြုခြင်းဖြင့် လျှပ်စစ်ဓာတ်အားစနစ် ကိုကောင်းမွန်စေသည်။
ကျော်မြင့် (ဆရာဝန်၊ ဝန်ကြီး)
ပညာရေး
အခြေခံပညာကို အ.ထ.က(၉)မန္တလေး (ယခင် စိန်ပီတာ) ၌ သင်ကြားခဲ့သည်။ ဆေးတက္ကသိုလ် မန္တလေး ၌ ဆေးပညာသင်ကြားခဲ့သည်။
ဝန်ထမ်းဘဝ
ဆေးတက္ကသိုလ် မန္တလေး၊ ဆေးတက္ကသိုလ်(၁)ရန်ကုန် ၊ဆေးတက္ကသိုလ်(၂)ရန်ကုန်၊ စစ်တွေပြည်သူ့ဆေးရုံကြီးတို့၌ တာဝန်ထမ်းဆောင်ခဲ့သည်။
ကိုးကား
ကဏ္ဍ:မြန်မာ တက္ကသိုလ် ပါမောက္ခချုပ်များ
ဗောင်းရွာ၊ ပင်လောင်းမြို့နယ်
ဗောင်းရွာ (Baung)သည် ရှမ်းပြည်နယ် (တောင်)၊ ပအိုဝ်း ကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ်၊ နောင်ပီကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၆၂၃ ဖြစ်သည်။ ၂၀၁၄ သန်းခေါင်စာရင်းအရနောင်ပီကျေးရွာအုပ်စုတွင် ကျား ၂၅၄၁ ဦး၊ မ ၂၇၂၇ ဦး၊ လူဦးရေ စုစုပေါင်း ၅၂၆၈ ဦးနေထိုင်သည်။
ကိုးကား
ကဏ္ဍ:ပင်လောင်းမြို့နယ်ရှိ ရွာများ
မိုးညှင်းစလုံ
မိုးညှင်းစလုံ (ခေါ်) မိုးညှင်းစော်ဘွားစဝ်လုံသည် အေဒီ(၁၅၂၇-၁၅၄၃) ခုနှစ်၌ အင်းဝတွင် မင်းပြုသော သိုဟန်ဘွား၏ ဖခင်ဖြစ်သည်။ မိုးညှင်းမြို့ (မိုင်းယန်း)သည် မွန်ဂိုတို့ လက်ထက် ၁၂၈၉-ခုနှစ်မှစ၍ ရှိနေကြောင်း သိရသည်။ တရုတ်မင်မင်းခေတ် (၁၄၀၃) ခုနှစ်တွင် ရှေးဦးစွာ ဖော်ပြထား၏။ ဧရာဝတီနှင့် ချင်းတွင်းမြစ် နှစ်သွယ်အကြားတွင် ကျယ်ဝန်းလှသော နယ်ကြီး တစ်ခုဖြစ်ခဲ့သည်။ အေဒီ ၁၄၁၆-ခုနှစ်တွင် မိုးညှင်းနှင့် ကလေးမြို့တို့ စစ်ဖြစ်ကြရာ မင်းကြီးစွာစော်ကဲက နှစ်နယ်လုံးကို သိမ်းပိုက်ခဲ့သည်။ အေဒီ ၁၅၀၄-ခုနှစ်တွင် မိုးညှင်းစလုံသည် ဆင်မြင်း အလုံးအရင်းနှင့် ဒီပဲယင်းမြို့ကို တိုက်ခိုက်သိမ်းယူ တော်မူသည်။
အေဒီ ၁၅၂၃-ခုနှစ်တွင် မိုးညှင်းစလုံသည် မင်းကင်းမြို့ကို ဝိုင်းရံတိုက်ခိုက်သည်။ ။ အင်းဝဘုရင်ရွှေနန်းကြော့ရှင် နရပတိ တို့လည်း မြေတူးသို့ ချီတက်၍ ခုခံတော်မူသည်။ နရပတိတို့ မခုခံနိုင်၍ မြေတူးမြို့ကို မိုးညှင်းစလုံ ရလေသည်။ အေဒီ ၁၅၂၄-ခုနှစ်တွင် စစ်ကိုင်းသို့ ချီတက်သိမ်းပိုက်ပြန်သည်။ မိုးညှင်းစလုံသည် မြေဒူးနယ်၊ ဒီပဲယင်း၊ စည်ပုတ္တရာ စသည်တို့နှင့် အင်းဝနေပြည်တော် အစွန်အဖျားကို ထိပါးဖန်များခဲ့ရုံမက သက္ကရာဇ် ၈၈၆ ခုနှစ်တွင် စစ်ကိုင်းသို့ချီလာ၍ ကျောင်းကန်အိမ်ရာတို့ကို မီးတိုက်ကာ ဧရာဝတီအနောက်တစ်လွှား မြို့ရွာများကို တိုက်ခိုက်သိမ်းယူသည်မှာ သရက်မြို့သို့ တိုင်လေသည်။ ထိုကမှ ပြည်ဘုရင် ဆင်ဖြူရှင် သတိုးမင်းစောနှင့် ပေါင်း၍ အင်းဝသို့ချီသည်။ အင်းဝဘုရင်ရွှေနန်းကြော့ရှင် နရပတိသည် အုန်းပေါင်ခွန်မိန်းငယ်နှင့် ပူးပေါင်း၍ ခုခံသည်။ မခံနိုင်သဖြင့် ယခု မေမြို့အနီး ဆင်ခေါင်း၊ ဝက်ဝံသို့ ဆုတ်ရလေရာ အင်းဝတွင် သတိုးမင်းစောအား ထားခဲ့၍ ဆင်ကောင်း၊ မြင်းကောင်းများ ယူကာ စစ်ကိုင်းဘက်သို့ ကူး၍ မိုးညှင်းပြန်လေသည်။ သို့ရာတွင် သတိုးမင်းစောသည် အင်းဝတွင်ရှိသော အကြီးအကဲတို့ကိုယူ၍ ပြည်သို့ပြန်ရာ ရွှေနန်းကြော့ရှင်နှင့် အုန်းပေါင်ခွန်မိန်းငယ်တို့သည် အင်းဝသို့ပြန်၍ အင်အား ထူထောင်ပြန်သည်။ တောင်ငူဘုရင် မဟာသီရိဇေယျသူရလည်း အင်းဝကို မိုးညှင်းရှမ်းများ တိုက်ခိုက်ကြောင်း ကြားသိလေလျှင် အင်းဝနယ် တောင်ဘက်တလွှား မြို့ရွာတို့ကို တိုက်ခိုက်သိမ်းယူ လေသည်။
ထိုအကြောင်းကို ကြားသော မိုးညှင်းစလုံသည် သက္ကရာဇ် ၈၈၈ ခုနှစ်(AD၁၅၂၇)တွင် သား သိုဟန်ဘွားနှင့်အတူ အလုံးအရင်းကြီးစွာနှင့် အင်းဝသို့ ချီလာပြန်သည်။ ပုခန်းကြီးတွင် တိုက်ပွဲကြီးစွာ ဖြစ်ပွားခဲ့ပြီး အင်းဝအိမ်ရှေ့မင်း အနိစ္စရောက်ခဲ့ရသည်။ မိုးညှင်းစလုံသည် ဟန်လင်းမှတစ်ဆင့် စစ်ကိုင်းသို့ ချီလာရာ အင်းဝကို ဝိုင်းရံလေသည်။ ရွှေနန်းကျော့ရှင်နရပတိလည်း အုန်းပေါင်ခွန်မိန်းငယ် မရောက်သေးသောကြောင့် အင်အားမမျှသေး၍ ထွက်မတိုက်ချေ။ မိုးညှင်းတပ်များသည် အင်းဝမြို့ကို ရှစ်ရက်ဝိုင်းရံခဲ့ပြီး နောက်ဆုံးတွင် ဆင်မြင်းအလုံးအရင်းနှင့် မြို့တွင်းသို့ ဝင်ရောက်တိုက်ခိုက်နိုင်ခဲ့သည်။ အင်းဝမြို့ ပေါက်၍ ရွှေနန်းကျော့ရှင်သည် ရွှေစာတိုက်ဟူသော ဆင်ကို စီး၍ ထွက်တော်မူသောအခါ မိုးညှင်းစလုံ၏ သားတော် သိုဟန်ဘွားသည် ဆင်နှင့်ခံ၍ တိုက်လေသည်။ ရွှေနန်းကျော့ရှင်နရပတိမင်းသည် ဦးခေါင်းတွင် အမြောက်ဆံသင့်ကာ နတ်ရွာစံလျှင် မိုးညှင်းစလုံသည် သားတော်သိုဟန်ဘွားအား တိုက်ဆင် နှစ်ရာ၊ မြင်း လေးထောင်၊ စစ်သည်သူရဲ ခြောက်သောင်း ပေးခဲ့၍ အင်းဝတွင် မင်းပြုစေသည်။ ရွှေနန်းကြော့ရှင်၏တူတော် မင်းကြီးရန်နောင်သည်လည်း အင်းဝပျက်၍ မြို့ပြင်တောအရပ်မှာ ရှောင်ရှားနေလေသည်။ မိုးညှင်းစလုံက မင်းကြီးရန်နောင်ကို ခေါ်၍ "ငါ့သား သိုဟန်ဘွားသည် မြန်မာအမှု၌ မလိမ္မာပါ။ မင်းကြီးသွန်သင် ပဲ့ပြင်၍ စီရင်ခင်း၊ စီရင်ဖွယ် ရှိသောအခါ ငါ့သားနှင့် တိုင်ပင်၍ စီရင်ကွပ်ညှပ်ပါ"ဟု ဆိုကာ သိုဟန်ဘွားအား သွန်သင်ပဲ့ပြင်ရန် အမတ်ကြီး ခန့်ထားခဲ့သည်။ ပြင်စည်မြို့ကိုလည်း ပေး၍ စားစေသည်။ မိုးညှင်းစလုံသည် အင်းဝကို စီရင်တော်မူပြီးလျှင် မိုးညှင်းသို့ ပြန်လေသည်။
(၈၉၄)-ခုနှစ်တွင် မိုးညှင်းစော်ဘွား စလုံသည် အင်းဝသို့ ဆင်းလာကာ သားတော်သိုဟန်ဘွားအားခေါ်၍ ပြည်သို့ချီတက်သည်။ ပြည်ဘုရင်ထွေးလည်း မိုးညှင်းစလုံတို့ကို တိုက်ခိုက်ရန် အင်အားမမျှသဖြင့် အထူးထူးသော ပုဆိုးကောင်းများကို ယူကာ အခြွေအရံ တစ်ထောင်ခန့်နှင့် ဆက်သအညံ့ခံသဖြင့် ဘုရင်ထွေးအားဖမ်း၍ အင်းဝသို့ ပြန်သည်။ အင်းဝသို့ရောက်လျှင် အင်းဝတွင် စီမံခန့်ခွဲပြီး ပြန်လေသည်။ ဒီပဲယင်းသို့ ရောက်လျှင် ပြည်ဘုရင်ထွေးကို အခြွေအရံနှင့်တကွ လွှတ်ပေးလေသည်။ မိုးညှင်းစလုံသည် မြေဒူးသို့ ရောက်လျှင် မိမိကျွန်အမတ်တို့ လုပ်ကြံ၍ အနိစ္စရောက်လေသည်။
ကိုးကား
ကဏ္ဍ:အင်းဝမင်းဆက် ကဏ္ဍ:မြန်မာနိုင်ငံ၏ သမိုင်း
သာယာဝတီမင်း
သာယာဝတီမင်း (ခေါ်) ရွှေဘိုမင်း (ခေါ်) ကုန်းဘောင်မင်း(ခရစ်နှစ် ၁၈၃၇-၁၈၄၆) သည် ကုန်းဘောင်မင်းဆက်၏ ၈ ဆက်မြောက်မင်းဖြစ်သည်။ နန်းတက်ဘွဲ့မှာ သိရီပဝရာဒိတျ လောကာဓိပတိ ဝိဇယမဟာဓမ္မရာဇာဓိရာဇာ ဖြစ်သည်။ ငယ်မည်မှာ မောင်ခင်ဖြစ်သည်။ နောင်တော် ဘကြီးတော်မင်းကို ရွှေဘိုမှ ပုန်ကန်၍ နန်းတက်ခြင်းဖြစ်သည်။ ပုန်ကန်ရသည့်အကြောင်းရင်းမှာ နောင်တော်စိတ်မမှန်ဖြစ်နေသည်ကြောင့် တစ်ကြောင်း၊ နန်းတွင်းပြိုင်ဘက်ဖြစ်သည့် နန်းမတော်မယ်နုနှင့် ၎င်း၏အစ်ကိုဖြစ်သူ စလင်းမင်းသားကြီးမောင်အိုတို့၏ ဖိအားများကြောင့်တစ်ကြောင်းဖြစ်သည်။ ထို့ကြောင့် နန်းတက်လျှင် နောင်တော်နှင့် မယ်နုတို့ကို ကွပ်မျက်ခြင်းမရှိဘဲ အကျယ်ချုပ်ဖြင့် ကောင်းစွာနေစေသည်။ မောင်အိုနှင့် အပေါင်းအပါများကိုမူ ထောင်သွင်းအကျဉ်းချခဲ့သည်။ ထိုအထဲတွင် မြဝတီ ဝန်ကြီး ဦးစတစ်ယောက်လည်းပါဝင်ခဲ့သေးသည်။ သို့သော် နောက်ပိုင်းတွင် ကုန်းဘောင်နေဝန်း အစချီသော လင်္ကာကို ရေးစပ်ကာ ဆက်သခဲ့သည့်အတွက် အကျဉ်းမှလွတ်သည်။ နောင်တော် ဘကြီးတော်မင်း၏ သားဖြစ်သူ ညောင်ရမ်းမင်းသား(စကြာမင်းသား)ကို သားတော်များနှင့် တန်းတူထားကာ မင်းသားကြီးအဆင့်ပေးသော်လည်း တစ်နှစ်ခန့်အကြာတွင် ပုန်ကန်ရန် ကြံစည်သည်ဟုဆိုကာ ရေချကွပ်မျက်သည်။ သုံးနှစ်ခန့်အကြာတွင် မယ်နုက ထောင်တွင်းမှ အစ်ကိုဖြစ်သူနှင့် အပေါင်းအပါများကို နန်းလုရန်ရည်ရွယ်ချက်ဖြင့် ပြန်လည်ကာဆက်သွယ်သည်ဟု ကြားပြန်သဖြင့် မယ်နုရေချကွပ်မျက်ကာ ဦးအိုနှင့် အပေါင်းအပါ ၁၁ယောက်ကို ထောင်တွင်းတွင်ပင် သတ်စေသည်။ ပထမ အင်္ဂလိပ်-မြန်မာစစ်ပွဲ၏ ရလဒ်ဖြစ်သော ရန္တပိုစာချုပ်ကို လုံးဝအသိမှတ်ပြုခြင်းမရှိခဲ့ပေ။ ရန်ကုန်ထိ တပ်များစေလွှတ်ကာ အင်အားပြသစေသည်။ မင်းသားဘဝက အင်္ဂလိပ်သံတမန်တို့ကို ကောင်းစွာလက်ခံတွေ့ဆုံသော်လည်း မင်းအဖြစ်ရောက်ပြီးနောက် ကောင်းမွန်သောဆက်ဆံရေးထူထောင်ရန် မကြိုးပမ်းတော့ချေ။
နန်းတော်ကိုလည်း အမရပူရသို့ ပြန်လည်ရွှေ့ပြောင်းသည်။ အင်းဝတွင် အလွန်ပြင်းထန်သည့် ၁၈၄၁ ငလျင်ကြီးကြောင့် ဆိုးဝါးစွာပျက်ဆီးသွားရပြီဖြစ်သည်။ နောက်ပိုင်းတွင် လောကီဆိုင်ရာ ပညာရပ်များကိုလိုက်စားကာ စိတ်မူမမှန်တော့သည့် အဖြစ်သို့ရောက်ရရှာသည်။ ထိုအချိန်များအတွင်း နန်းတွင်းတွင် မိဖုယားခေါင်ကြီး ကျပင်းမင်းသမီးနှင့် သားတော်ပုဂံမင်းသားတို့က လွှမ်းမိုးကြသည်။ ၎င်းတို့၏လက်ချက်ဖြင့် မိဖုရား မမြကလေး(လှိုင်ထိပ်ခေါင်တင်၏ မယ်တော်)၊ ပုန်ကန်သူ သားတော်ကြီးပြည်မင်းသား(သာယာဝတီမင်း၏ အချစ်ဆုံးသားတော်၊ သာယာဝတီမင်းကိုယ်တိုင်က အစ်ကိုကြီးဟု ချစ်စနိုးခေါ်လေ့ရှိသူ) နှင့် အရေးပါသူများကို မင်းမိန့်ဟုဆိုကာ ကွပ်မျက်ခဲ့ကြသည်။ ပြည်မင်း၏ ညီတော်ရင်း ပခန်းမင်းသားမှာမူ လေနာရောဂါဖြင့် ကွယ်လွန်သွားခဲ့သည်။ သာယာဝတီမင်းကိုယ်တိုင် စိတ်ဖောက်ချိန်တွင် လှံဖြင့်ထိုးသဖြင့် ယောမင်းကြီးဦးဖိုးလှိုင်၏ဖခင် ယင်းတောဝန်ကြီး ကွယ်လွန်ရရှာသည်။ သာယာဝတီမင်းကိုမူ ကြေးပြာသာဒ်ဟု သမုတ်သော ကြေးတိုက်တွင်ချုပ်ထားခဲ့ကြသည်။ အနားတွင်မူ မထင်မရှားသားတော်တစ်ပါးဖြစ်သည့် တရုတ်မျှော်မင်းသားကသာ စောင့်ရှောက်ခဲ့သည်။ နောက်ပိုင်းတွင် တရုတ်မျှော်မင်းသားပါ ကွပ်မျက်ခံရသည်။ မင်းတုန်းမင်းသားကိုမူ လွှတ်တက်မင်းသားကြီးအဖြစ် ဟန်ပြတင်ထားခဲ့သည်။ သာယာဝတီမင်း နန်းသက် ၉နှစ်အကြာတွင် နတ်ရွာစံရာ သားတော် ပုဂံမင်း နန်းတက်သည်။
သာယာဝတီမင်း(မြန်မာသက္ကရာဇ် ၁၁၄၈−၁၂ဝ၈)
ကုန်းဘောင်မင်းဟူ၍လည်းကောင်း ရွှေဘိုမင်း ဟူ၍လည်းကောင်း ထင်ရှားသော သာယာဝတီမင်းသည် ကုန်းဘောင်ရှစ်ဆက်မြောက်မင်းဖြစ်သည်။ အင်းဝမြို့မှ အမရပူရမြို့သို့ ပြောင်းရွှေ့၍ ဒုတိယကြိမ် ထပ်မံတည်တော်မူသဖြင့် အမရပူရ ဒုတိယမြို့တည် နန်းတည် မင်းတရားကြီးဟုလည်းခေါ်တွင်သည်။ အမရပူရ ပထမမြို့တည် နန်းတည် ဘိုးတော်ဘုရား၏ သားတော်ကြီး မဟာဥပရာဇာအိမ်ရှေ့မင်းကြီးနှင့် ပထမအိမ်ရှေ့မိဖုရားတို့၏ သားတော် လေးပါးအနက် မြန်မာသက္ကရာဇ် ၁၁၄၈-ခုနှစ် တပေါင်းလပြည့်ကျော် (၁ဝ)ရက်ညဉ့်တစ်ချက်တီးကျော် ၁၁ ရက်ဗုဒ္ဓဟူးနေ့သို့အဝင် ဖွားမြင်တော်မူသော ဒုတိယအငယ်ဆုံး သားတော်ဖြစ်သည်။
ရတနာပူရစတုတ္ထမြို့တည် ဘကြီးတော်မင်းတရားကြီး၏ ညီတော်ရင်းလည်းဖြစ်သည်။ ဘိုးတော်နောင် တော်တို့လက်ထက်သရက်၊ သာယာဝတီမြို့များကိုကံကျွေးခံရပြီးလျှင် အထွတ်အထိပ် ရောက်သောအခါ သာယာဝတီမင်းဟုတွင်သည်။ ဘထွေးတော် ပြည်မင်း၊ တောင်ငူမင်းများနှင့်လွှတ်တက်၍ စီရင်ရသည်။ သက်တော် ၂၃ နှစ်တွင် ဘထွေးတော် ပုဂံဘုရင်ခံသမီးတော် ကျပင်းမင်းသမီးနှင့်စုံဖက်တော်မူသည်။ သာယာဝတီမင်း၏ ငယ်မည်ကား မောင်ခင်တည်း။
၁၁၉၆ ခုနှစ်တွင်ဘကြီးတော်မင်းတရားကြီး ကိုယ်တော် ကျန်းခန့်တော်မမူသောအခါ နိုင်ငံအုပ်ချုပ်ရေးကို မိဖုရားခေါင်ကြီးနှင့် မောင်တော်စလင်းမြို့စားမင်းသားတို့အား လွဲအပ် ထားခိုက် စလင်းမြို့စားနှင့်အပေါင်းပါတို့က သာယာဝတီမင်းသားအပေါ် မှုခင်းရှာကြံ၍အိမ်တော်ကိုဝိုင်းသောကြောင့် သာယာဝတီမင်းသားသည် ၁၁၉၈ ခုနှစ်တွင် ရွှေဘိုသို့ နောက်တော်ပါများနှင့် အတူထွက်ခွါ၍ အခိုင်နေလေသည်။
နောင်တော်မင်းတရားကြီးကလည်း တပ်များစေလွှတ်၍တိုက်ခိုက်စေသည်။ သို့ရာတွင် သာယာဝတီ မင်းသားတပ်များကသာ အောင်လျက်ရှိသည်။ ညီတော် နောင်တော်ရင်းတို့ စိတ်ဝမ်းမကြည်ရှိကြသည်ကို အင်္ဂလိပ် ကိုယ်စားလှယ် မေဂျာဗားနေး(မယ်စယ်ဘော်ရနီ)သည် သာယာဝတီမင်းသားရှိရာ ရွှေဘိုသို့လိုက်သွားဖြန်ဖြေသော်လည်း အရေးမရသဖြင့် ဆရာတော်များကြွရောက်ဖြန်ဖြေစေ့စပ်ရသည်။ မကျန်းမမာဖြစ်နေသော နောင်တော်မင်းတရားကြီးသည် စလင်းမင်းသားနှင့်အပေါင်းပါတို့ကို ညီတော် သာယာဝတီ မင်းသားအားပေးအပ်၍ ၁၁၉၉ ခုနှစ်ကဆုန်လပြည့်ကျော် ၁၂ ရက်နေ့တွင်ထီးနန်းကိုပါ လွှဲအပ်လေသည်။ ယင်းသို့ ကုန်းဘောင်ရွှေဘိုမြို့မှနေ၍ မင်းအဖြစ်သို့ရသောကြောင့် ကုန်းဘောင်မင်း ဟူ၍လည်းကောင်း၊ ရွှေဘိုမင်းဟူ၍လည်းကောင်း တွင်ခြင်းဖြစ်သည်။
သာယာဝတီမင်းသည် ရွှေထီးရွှေနန်းကို သိမ်းမြန်းတော်မူပြီးလျှင် ၁၁၉၉ ခုနှစ်မှစ၍အမရပူရမြို့ကို ပြန်လည်ပြုပြင်၍ ၁၂ဝဝ ပြည့်နှစ်တွင်ပြောင်းရွှေ့စံတော်မူသည်။ ၁၂ဝ၂ ခုနှစ်ဝါဆိုလဆန်း၁ဝ ရက်နေ့တွင် မိဖုရားခေါင်ကြီးနှင့်အတူ ဘိသိက်ခံတော် မူ၍ သီရိပဝရာဒိတျာလောကဓိပတိ ဝိဇယမဟာ ဓမ္မရာဇာဓိရာဇာ တံဆိပ်နာမံခံ တော်မူသည်။ မိဖုရားခေါင်ကြီးကမူ သီရိပဝရတိလောကမဟာရတနာ ပဒုမဒေဝီတံဆိပ်နာမံကိုခံတော်မူသည်။ နောင်တော်မင်း တရားကြီးကိုလည်း နှလုံးတော်မပင်ပန်းစေရဘဲ မဟာသကျသီဟဘုရားအနီးရှိအိမ်ဖြူတော်နှင့်ထား၍ ခမည်းတော်ကဲ့သို့ စောင့်ရှောက်တော်မူသည်။
နောင်တော်၏သားတော် ညောင်ရမ်းမင်းသားကိုလည်း သားတော်အရင်းကဲ့သို့ အခွင့်အရေးပေးကာ လက်နက် ကိရိယာများအကုန်အစင်ပြန်၍အပ်နှင်းတော်မူသည်။ သို့ရာတွင် ၁၂ဝဝ ပြည့်နှစ်တံခူးလတွင် တူတော်ညောင်ရမ်းမင်းသား မသင့်သောအကြံပြုကြောင်း အခိုင်အလုံစစ်ဆေး သိရှိရသဖြင့် ထုံးစံနှင့်အညီရေတွင်ဖျောက်တော်မူသည်။ မရီးတော်မိဖုရားခေါင်ကြီး မယ်နုနှင့်စလင်းမင်းသားတို့သည် ပုန်ကန်မှုတွင် ရောယှက်ပါဝင်နေကြောင်းတွေ့ရှိသဖြင့် ထိုနှစ် ကဆုန်လဆန်း ၂ ရက်နေ့တွင် ထုံးစံနှင့်အညီ စီရင်တော်မူသည်။ သက္ကရာဇ် ၁၂ဝ၃ ခုနှစ်တော်သလင်းလပြည့်ကျော် ၆ ရက်နေ့တွင် မိဖုရားသားသမီးမှူးမတ် ခြွေရံအပေါင်း ခြံရံ၍ရန်ကုန်သို့စုန်တော်မူပြီးလျှင် ရွှေတိဂုံ(ဒဂုံဆံတော်ရှင်)ဘုရား၊ သံလျင်ကျိုက်ခေါက်ဘုရား၊ ပဲခူးရွှေမောဓောဘုရား၊ ကုဿိန္နာရုံဘုရားများကို အဖူးအမြော်ထွက်တော်မူသည်။ ရွှေတိဂုံစေတီတော် အားလည်းရွှေတော်သပြာကျပ်ချိန် ၃၂ဝဝ ကိုခတ်သည့် ရွှေမျက်ပါးဖြင့် ထီးတော်ငှက်ပျောဖူးကသည် ဖိနပ်တော်အထိ ရွှေလုံးပြည့်ရွှေသင်္ကန်း ကပ်လှူပူဇော်သည်။ ကြေးချိန်ပိဿာ ၂၅၉၄ ကျပ် ရှိ သော ကြေးခေါင်းလောင်းကြီးကိုလည်းသွန်းလှူဒါန်းသည်။ အနောက်နန်း မိဖုရားမမြလေးက ရွှေတိဂုံစေတီတော်၏ အနောက် စောင်းတန်း ဆောက်လုပ်လှူဒါန်းခဲ့သည်။
ထိုနှစ်တပို့တွဲလတွင် နေပြည်တော်အမရပူရသို့ ဆန်တက်ရာ နှောင်းတံခူးလဆန်း ၄ ရက်နေ့တွင်ရောက်သည်။ သာယာသတီမင်းတရားကြီးကား နောင်တော်မင်း တရားကြီး လက်ထက် ချုပ်ဆိုခဲ့သောရန္တပိုစာချုပ်ကို အသိ အမှတ်မပြု။ ဗြိတိသျှဧကရာဇ်မင်းနှင့်သာ တိုက်ရိုက်ဆက်ဆံလိုသဖြင့် သက္ကရာဇ် ၁၁၉၉ ခုနှစ်တွင်အင်္ဂလိပ်ကိုယ်စား လှယ် မေဂျာဗားနေးပြန်သွားရသည်။ နောက်တစ်နှစ်တွင် ဗြိတိသျှအစိုးရက ကိုယ်စားလှယ်အဖြစ် ကာနယ်ဗင်ဆန်ကို ထားလာပြန်သည်။ သို့ရာတွင်ဘုရင်အသိအမှတ် မပြု၍ ၁၂ဝ၂ ခုနှစ်တွင် ကိုယ်စားလှယ်အဖွဲ့အားလုံး ရုပ်သိမ်း ရသည်အထိ ဆက်ဆံရေးအဆင်မပြေဖြစ်ခဲ့ရသည်။ ဗြိတိသျှသမိုင်းဆရာများက သာယာဝတီမင်းအား ရန္တပိုစာချုပ် ဆန့်ကျင်ရေးသမား တစ်ဦးအနေနှင့် ရေးသားကြလေသည်။ ထိုကြောင့် ၁၂ဝ၃ ခုနှစ်တွင်သာယာဝတီမင်းတရားကြီး ရန်ကုန်သို့စုန်လာသော အခါ အင်္ဂလိပ်အစိုးရတို့ စိုးရိမ်မကင်းဖြစ်ကြ၍ ယင်းတို့သိမ်း ပိုက်ထားကြသော တနင်္သာရီနှင့် ရခိုင်နယ်များသို့ စစ်မက်အင်အား ဖြည့်တင်းပြင်ဆင်ခြင်းပြုကြလေသည်။
ယင်းသို့အင်္ဂလိပ်−မြန်မာဆက်ဆံရေးအဆင် မပြေမူကြောင့် နယ်ချဲ့လိုသော အင်္ဂလိပ်တို့အဖို့ အကြောင်းပြကောင်းဖို့ဖြစ်လာလေသည်။ ဤအချက်ကို အခွင့် ကောင်းယူ၍ သားတော်ပုဂံမင်းလက်ထက် အင်္ဂလိပ်−မြန်မာဒုတိယစစ်ပွဲဖြစ်ကာ အောက်မြန်မာနိုင်ငံအလုံး အင်္ဂလိပ် တို့လက်ထဲသို့ ကျရောက်ခဲ့ရလေသည်။
၁၂ဝ၇-ခုနှစ်တွင် သာယာဝတီမင်းတရားကြီး ကောင်းစွာကျန်းခန့်တော်မမူခိုက် သားတော်ပြည်စားမင်း မသင့်သောအကြံအစည်ကိုကြံသဖြင့် ထုံးစံနှင့်အညီ စီရင်တော်မူသည်။ အနောက်နန်းမိဖုရား မမြကလေးအားလည်း ပြည်စားနှင့်နှလုံးစိတ်ဝမ်းတူကြံစည်ကြောင်း စစ်မေးချက်ရသည်နှင့် ရေ၌ဖျောက်၍ ကြံရာပါဆွေမျိုးကျေးကျွန်တို့ကို ကွပ်မျက်တော်မူသည်။ ယောအတွင်းဝန်ဦးဘိုးလှိုင်၏အဘ ယင်းတောဝန်ကြီးအားလည်း ကြံရာပါသည်ဆိုကာ ကွပ်မျက်လိုက်သည်။
ထိုနှစ်တန်ဆောင်မုန်းလဆန်း ၅ ရက်နေ့တွင် သာယာဝတီမင်းသည်သားတော်ကြီး ပုဂံမင်းသားကိုအိမ်ရှေ့အပ်နှင်း၍ သားတော်လတ် မင်းတုန်းမင်းသားအား ဝန်ကြီးအတွင်းဝန်များနှင့် တိုင်ပင်၍ တိုင်းရေးပြည်မှုကို ကြည့်ရှု့စီရင်စေသည်။ ၁၂ဝ၈-ခုနှစ် သီတင်းကျွတ်လပြည့်ကျော် (၁ဝ)ရက်နေ့တွင် နောင်တော်ဖလ်နန်းရှင်မင်းတရားကြီးသည် စံအိမ်တော်၌နတ်ရွာစံတော်မူရာ ခမ်းနားကြီးကျယ်စွာ သင်္ဂြုံလ်ခြင်းပြုသည်။ ထိုနှစ်တန်ဆောင်းမုန်း လပြည့်ကျော် (၁၄)ရက်နေ့တွင်သက်တော် ၆ဝ၊ စည်းစိမ်တော်ကိုးနှစ်နှင့် ခြောက်လတွင်သာယာဝတီမင်း နတ်ရွာစံတော်မူသည်။ နတ်ရွာမစံမီ စိတ်နှလုံးနောက်တော်မူသည်။ ယင်းတောဝန်ကြီး သတ်စဉ်ကပင် နောက်နေသည်ဟုဆိုသည်။
သာယာဝတီမင်းသည် အမှုများကိုကိုယ်တိုင် စစ်ဆေးလေ့ရှိသည်။ လူများကိုလည်းကိုယ်တိုင်ကွပ်မျက်လေ့ရှိသည်။ သာယာဝတီမင်း၏ထင်ရှားသောမိဖုရားငါးပါးမှာ သီရိပဝရတိလောကမဟာရတနာ ပဒုမ ဒေဝီဘွဲ့ခံမိဖုရား ခေါင်ကြီးတစ်ပါး၊သီရိပဘာနန္ဒာဘိရတနာဒေဝီ ဘွဲ့ခံ မြောက်နန်းမိဖုရားတစ်ပါး၊ သီရိ မဟာစန္ဒာဘိရတနာဒေဝီဘွဲ့ခံ အလယ်နန်းမိဖုရားတစ်ပါး၊ သီရိမဟာသု့ရတနာစန္ဒာဒေဝီဘွဲ့ခံ အနောက် နန်းမိဖုရားတစ်ပါးနှင့် သီရိသုစန္ဒာမဟာ ဒေဝီဘွဲ့ခံတောင်ဆောင်တော်မိဖုရားတို့ဖြစ်သည်။
မင်းတရားကြီးတွင် သားတော်သမီးတော်သုံးကျိပ်တစ်ပါး ရှိသည်အနက် မိဖုရားခေါင်ကြီးမှမြင်သော သားတော် ပုဂံမင်းသား၊ သမီးတော်ရတနာဒေဝီ၊ အလယ်နန်းမိဖုရားမှ မြင်သည့်သားတော်ပြည်မင်းသား၊ ပုခန်းမင်းသား၊ တောင်ဆောင်တော်မိဖုရားမှမြင်သောသားတော် မင်းတုန်းမင်းသားနှင့် ကနောင်မင်းသား၊ အနောက်နန်းမိဖုရားမှ မြင်သောသမီးတော် လှိုင်မြို့စားမင်းသမီးတို့မှာထင်ရှားသည်။
သာယာဝတီမင်းတရားကြီးလက်ထက် ထင်ရှားသော စာဆိုတော်ကြီးများမှာမြဝတီမင်းကြီးဦးစ၊ ဦးပေါ်ဦး၊ စိန္တကျော်ထင်ဘွဲ့ခံကန်ပြင်ရွာစားစာဆိုတော်ဦးမင်း၊ ဝက်မစွတ် မြို့စားနဝဒေး၊ ဘိုးသူတော်ဦးမင်း၊ အနောက်နန်းမိဖုရား မမြကလေး၊ ဆီမီးခုံရွာစားဦးရွှန်း၊ မှာတမ်းရေးဆရာမောင်စံသူ၊ ပြဇာတ်ရေးဆရာ ဦးကြင်ဥ၊ နာခံတော်ဦးရွှေခြည် တို့ဖြစ်ကြသည်။
တတိယ ကမ္ဘာစစ်
တတိယကမ္ဘာစစ် (World War III၊ WWIII၊ Third World War သို့မဟုတ် WW3) သည် ပထမနှင့်ဒုတိယကမ္ဘာစစ်တို့၏ အဆက်ဖြစ်နိုင်သော ကမ္ဘာစစ်ပွဲဟူ၍ အများကခန့်မှန်းထားကြသည်။ ယင်းအခေါ်အဝေါ်ကို ၁၉၄၁ ခုနှစ်ခန့်၌ စတင်အသုံးပြုလာခဲ့ကြသည်။ အချို့သောသူများသည် "တတိယကမ္ဘာစစ်" ကို စစ်အေးတိုက်ပွဲသို့မဟုတ် အကြမ်းဖက်မှုကိုတိုက်ခိုက်သောစစ်ပွဲ (War on Terror) တို့ကို ရည်ညွှန်းရာတွင် သုံးနှုန်းကြ၍ အချို့မှာမူ အရှေ့၌ဖြစ်ခဲ့သော ကမ္ဘာစစ်ပွဲများထက် ပိုမိုသေကြေပျက်ဆီးနိုင်သောစစ်ပွဲ ဟူ၍ရည်ညွှန်းကြသည်။
သမိုင်းကြောင်း
ပထမကမ္ဘာစစ်ပြီးဆုံးခဲ့သောအခါ ထိုစစ်ပွဲကို "စစ်ပွဲများကိုပြီးဆုံးစေသောစစ်ပွဲ" (The war to end all wars) ဟူ၍ ရည်ညွှန်းခဲ့ကြသည်။ တစ်ကမ္ဘာလုံးအတိုင်းအတာအားဖြင့် မည်သည့်စစ်ပွဲများ နောက်ထပ်မဖြစ်လိုသောကြောင့် ဟူ၍လည်းကောင်း လူသားများအနေဖြင့်လည်း စစ်ပွဲများကိုတိုက်ခိုက်ရန် မလိုအပ်တော့‌သောကြောင့်လည်းကောင်း ယုံကြည်ခဲ့ကြသည်။ ထို့အပြင် စစ်ပွဲကြားကာလ၌လည်း ပထမကမ္ဘာစစ်ကို "မဟာစစ်ပွဲကြီး" (The great war) ဟူ၍သာခေါ်ဆိုခဲ့ကြသည်။ ၁၉၃၉ တွင် ဒုတိယကမ္ဘာစစ်ဖြစ်ပွားလာခဲ့သောကြောင့် ထိုစစ်ပွဲများမလိုအပ်ခြင်းဟူသော မျှော်လင့်ချက်များကို လက်လွှတ်လိုက်ရသည်။
ဒုတိယကမ္ဘာစစ်အပြီးတွင် နျူကလိယနည်းပညာမှာ ဆိုဗီယက်ပြည်သို့ ပျံ့နှံ့လာမှုကြောင့် တတိယကမ္ဘာစစ်ပွဲ ဖြစ်ပေါ်လာနိုင်မည်ကို စိုးရိမ်ခဲ့ကြသည်။ စစ်အေးတိုက်ပွဲတွင်း၌ တတိယကမ္ဘာစစ် ဖြစ်ပေါ်လာနိုင်သည်ဟု နိုင်ငံများကယုံကြည်ခဲ့ကြသည်။ ထိုစစ်ပွဲကို သာမန်လက်နက်ကိုင်စစ်ပွဲမှ အင်အားအကုန်သုံးမည့် နျူကလိယစစ်ပွဲအထိ ခန့်မှန်းထားကြသည်။ စစ်အေးတိုက်ပွဲ၏ အရှိန်အဟုန်အမြင့်ဆုံးအချိန်တွင် "နှစ်ဦးနှစ်ဖက်လုံးပျက်ဆီးခြင်း" (Mutually Assured Destruction၊ MAD) ဟူသော စစ်ဖက်ရေးရာအဆိုကို ချမှတ်ခဲ့သည်။ ထိုအဆို၏အဓိကအချက်မှာ စစ်တိုက်သောနှစ်ဖွဲ့လုံးမှ အင်အား အားလုံးကိုသုံး၍ နျူကလီးယားလက်နက်များဖြင့် တိုက်ခိုက်ခဲ့ပါလျှင် နိုင်ခြင်းမရှိနှစ်ဖက်စလုံး သေကြေပျက်ဆီးလိမ့်မည် ဟူ၍ဖြစ်သည်။ သို့ဖြစ်ရာ အမေရိကန်နှင့်ဆိုဗီယက်နှစ်နိုင်ငံလုံးသည် ထိုသို့သေကြေပျက်ဆီးမှုကို မဖြစ်စေရန်အတွက် စစ်တိုက်ခြင်းမှ ရှောင်ကြဉ်ခဲ့ကြသည်။
တိုက်ခိုက်ရေးအစီအစဉ်များ
စစ်အေးတိုက်ပွဲစတင်လာသည်နှင့်တစ်ပြိုင်နက် စစ်ရေးစီစဉ်သူများသည် အဆိုးရွားဆုံးသော အခြေအနေတို့ကိုမှန်းဆပြီး မည်သို့တန်ပြန်တိုက်ခိုက်မည်ကို အစီအစဉ်များပြုလုပ်ခဲ့ကြသည်။ ယခုအခါ ထိုအစီအစဉ်များကို အကောင်အထည်ဖော်ခြင်း မရှိတော့သဖြင့် အများသိပိုင်ခွင့်များ ရှိလာကြသည်။
Operation unthinkable
ဗြိတိသျှတို့သည် စစ်ပြီးကာလ၌ ဥရောပတစ်ဝှမ်း ဆိုဗီယက်စစ်သားများကို တပ်စွဲစေနိုင်မည်ကို စိုးရိမ်ခဲ့ကြသည်။ ဆိုဗီယက်သည် ဥရောပအတွက် အန္တရာယ်ဖြစ်လာခဲ့ပါလျှင် ဗြိတိသျှနှင့်အမေရိကန်တို့သည် မိမိတို့တပ်သားများကို တိုက်ခိုက်ရန် ထိုအော်ပရေးရှင်းကို ချမှတ်ခဲ့သည်။ သို့သော် စစ်ရေးအကြံပေးအရာရှိကြီးမှ ထိုအော်ပရေးရှင်းကို စစ်ရေးအရမဖြစ်မြောက်နိုင်သဖြင့် ပယ်ချခဲ့သည်။
Operation Dropshot
အမေရိကန်တို့သည် ၁၉၅၀ ဆယ်စုနှစ်အချိန်၌ ဆိုဗီယက်တို့နှင့် စစ်ပွဲဖြစ်ပေါ်လာခဲ့ပါလျှင် ထိုအော်ပရေးရှင်းကိုချမှတ်ခဲ့သည်။ ထိုအော်ပရေးရှင်း၏ အဓိကလုပ်ငန်းစဉ်မှာ ဆိုဗီယက်ပြည်၏ စက်မှုလုပ်ငန်းကို ရိုက်ချိုးရန်ဖြစ်သည်။ အမေရိကန်တို့သည် နျူကလီးယားဗုံးအလုံး ၃၀၀ နှင့် ပေါက်ကွဲမှုပြင်းထန်သော ဗုံးအလုံး ၂၉,၀၀၀ တို့ကို အသုံးချ၍ ဆိုဗီယက်ရှိမြို့ပေါင်း ၁၀၀ ရှိ ပစ်မှတ်နေရာ ၂၀၀ တို့ကို ဗုံးကျဲ၍ ဆိုဗီယက်စက်မှုလုပ်ငန်း၏ ၈၅% ကို ဖျက်ဆီးမည်ဟု ချမှတ်ထားသည်။ ထိုနျူကလိယဗုံး ၃၀၀ မှ ၇၅ လုံးမှ အလုံး ၁၀၀ အထိကို မြေပြင်ရှိ ဆိုဗီယက်စစ်လေယာဉ်တို့ကို ဖျက်ဆီးရန် အသုံးပြုသွားမည်ဖြစ်သည်။
နေတိုးမှ နျူကလီးယားမျှဝေခြင်း
NATOအဖွဲ့သည် တတိယကမ္ဘာစစ်အတွင်း၌ အဏုမြူနိုင်ငံမဟုတ်သော နိုင်ငံများသည်မဟာမိတ်ပြုလာခဲ့ပါလျှင် ထိုနိုင်ငံများကိုအဏုမြူလက်နက်များ အသုံးပြုတိုက်ခိုက်ရန် လက်နက်ဝေမျှလိုသည်။ ထိုသို့နျူကလိယလက်နက် ဝေမျှရာတွင် အဓိကထောက်ပံ့သူမှာ အမေရိကန်နိုင်ငံပင်ဖြစ်သည်။
Exercise Strikeback
၁၉၅၇ တွင် NATO မှ ဤရေကြောင်းစစ်လေ့ကျင့်ရေးကို ဆောင်ရွက်ခဲ့သည်။ လေ့ကျင့်ရခြင်းအကြောင်းအရင်းမှာ ဆိုဗီယက်တို့၏ အင်အားအားလုံးကိုသုံး၍ ထိုးစစ်ဆင်ခြင်းကို ပြန်လည်တိုက်ခိုက်ရန်ဖြစ်သည်။ ထိုလေ့ကျင့်ရေးတွင် အမေရိကန်၊ ဗြိတိန်၊ ကနေဒါ၊ ပြင်သစ်၊ နယ်သာလန်နှင့် နော်ဝေးနိုင်ငံတို့၏ ရေတပ်များမှ စစ်သင်္ဘောပေါင်း ၂၀၀၊ ‌ စစ်လေယာဉ်အစင်း ၆၅၀ နှင့် စစ်သား ၇၅,၀၀၀ တို့ပါဝင်ခဲ့ကြရာ အကြီးမားဆုံးသော ရေတပ်အဖြစ် သတ်မှတ်ခြင်းခံခဲ့ရသည်။
ရီဖော်ဂျာလေ့ကျင့်ရေး
ရီဖော်ဂျာ (Reforger) ဟူသည် "Return of forces to Germany" (ဂျာမနီသို့တပ်များပြန်ပို့ခြင်း) ဟူသော စာကြောင်းမှလာသည်။ ထိုစာကြောင်းပါ အဓိပ္ပာယ်အတိုင်း ထိုစစ်လေ့ကျင့်ရေး၏ အဓိကအချက်မှာ ဆိုဗီယက်တို့နှင့် ပဋိပက္ခဖြစ်လာခဲ့ပါက NATO တပ်သားများ ဂျာမနီနယ်အတွင်းသို့ အလျင်အမြန်ရောက်ရှိလာရန်ဖြစ်သည်။ NATO သည် ဆိုဗီယက်ကျူးကျော်စစ်သားများကို တိုက်ထုတ်တောင့်ခံပေး၍ လက်နက်အင်အားများကို မြောက်အမေရိကမှတစ်ဆင့် အတ္တလန္တိတ်သမုဒ္ဒရာ၌ ဖြည့်ဆည်းနိုင်သည်။
ခုနှစ်ရက်နှင့်ရိုင်းမြစ်သို့
ဤအစီအစဉ်ကို ဝါဆောအဖွဲ့မှ ၁၉၇၉ တွင် စီစဉ်ခဲ့သည်။ ထိုအစီအစဉ်တွင် NATOသည် ပိုလန်၏ ဗစ်စတူလာမြစ်ကို နျူကလိယလက်နက်ဖြင့် ဦးစွာတိုက်ခိုက်၍ ပိုလန်နိုင်ငံသား ၂ သန်းကျော်မျှ သေဆုံးမည်ဟု ခန်မှန်းထားကြသည်။ ထိုသို့တိုက်ခိုက်ခဲ့ပါလျှင် ဆိုဗီယက်တို့သည် အနောက်ဂျာမနီ၊ ဘယ်လ်ဂျီယမ်၊ နယ်သာလန်နှင့် ဒိန်းမတ်နိုင်ငံတို့ကို ထိုးစစ်အနေဖြင့် ကျူးကျော်စစ်ဆင်နွှဲမည်ဖြစ်သည်။ ၇ ရက်ကျူးကျော်စစ်အပြီးတွင် စစ်ကြောင်းသည် ဂျာမနီရှိရိုင်းမြစ်၌ ရန့်တန်ရမည်ဖြစ်သည်။ အချို့သောအစီအစဉ်များတွင် ထိုသို့ထိုးစစ်ဆင်ပြီး ၉ ရက်မြောက်တွင် ပြင်သစ်နယ်စပ်အထိတိုင် ရောက်ရှိမည်ဟု ခန့်မှန်းထားကြသည်။
ကိုးကား
ကဏ္ဍ: ကမ္ဘာ စစ်ပွဲများ ကဏ္ဍ:ကမ္ဘာလုံးဆိုင်ရာ ပဋိပက္ခများ ကဏ္ဍ:အနာဂါတ်
ရဲကျွန်းကုန်းရွာ၊ ကျောက်ချောင်း
ရဲကျွန်းကုန်းရွာ၊ ကျောက်ချောင်း
ဘာဝေတဗ္ဗသုတ်
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိစ္ဆာဒိဋ္ဌိ ... မိစ္ဆာဝိမုတ္တိဟူသော မပွားရမည့်တရားဆယ်ပါးနှင့် သမ္မာဒိဋ္ဌိ ... သမ္မာဝိမုတ္တိ ဟူသော ပွားများရမည့်တရားဆယ်ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
အောင်ပန်းချောင်းရွာ၊ ရေစကြိုမြို့နယ်
အောင်ပန်းချောင်းရွာ (Aungpanchaung)သည် မကွေးတိုင်းဒေသကြီး၊ ပခုက္ကူခရိုင်၊ ရေစကြိုမြို့နယ်၊ အောင်ပန်းချောင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၈၃၉၇ ဖြစ်သည်။ ၂၀၁၄ သန်းခေါင်စာရင်းအရ အောင်ပန်းချောင်းကျေးရွာအုပ်စုတွင် ကျား ၄၉၅ ဦး၊ မ ၆၁၀ ဦး၊ လူဦးရေ စုစုပေါင်း ၁၁၀၅ ဦးနေထိုင်သည်။
ကိုးကား
ကဏ္ဍ:ရေစကြိုမြို့နယ်ရှိ ရွာများ
စခန်းချောင်းရွာ၊ ကျွဲခြံကျုံလမု
စခန်းချောင်းရွာ၊ ကျွဲခြံကျုံလမု
ရစ်သမ် အန် ဘလူးစ်
ရစ်သမ် အန် ဘလူးစ် (rhythm and blues) ဆိုသည်မှာ ၁၉၄၀ ပြည့်လွန်နှစ် ကာလများအတွင်း အာဖရိကနွယ်ဖွား အမေရိကန်များအကြား စတင်ပေါက်ဖွားကာ နောက်ပိုင်းတွင် ကမ္ဘာတဝန်း ရေပန်းစားလာသည့် ခေတ်ပေါ်တေးဂီတ ဟန်တစ်မျိုးဖြစ်သည်။ အတိုကောက်အားဖြင့် အာရ်အန်ဘီ (R&B) ဟု အခေါ်များသည်။ ထိုခေတ်ထိုအခါက မြို့ပြနေ အာဖရိကနွယ်ဖွား အမေရိကန်များအကြား လူကြိုက်များသည့် ‘အာဘိန်း (urbane)၊ ရော့ခင်း (rocking)၊ ဂျက်ဇ် (jazz) ဂီတ’ များကိုအရင်းခံကာ အဆက်မပြတ်သည့် စည်းချက်ပျင်းပျင်းများပါဝင်သော ဂီတဟန်သစ်တစ်မျိုးကို ဖော်ပြရန်အတွက် တေးသံသွင်းကုမ္ပဏီများက ‘ရစ်သမ် အန် ဘလူးစ်’ ဆိုသည့် ဝေါဟာရကို စတင် အသုံးပြုခဲ့သည်။
R&B စကားစုသည် ကာလရွေ့လျော၍ အဓိပ္ပာယ်သတ်မှတ်ချက် ပြောင်းလဲမှုထဲတွင် တစ်ခုတွင် တစ်ခုအပါအဝင်ဖြစ်သည်။ ၁၉၅၀ ခုနှစ်နောက်ပိုင်းနှင့် အစောပိုင်းတွင် Rhythum and Blues ကို Blues တေးဂီတ အသံသွင်း ကဏ္ဍအတွက် မကြာခဏ အသုံးချခဲ့ကြသည်။ ၁၉၅၀ အစပိုင်း၌ R&B၏ ဂီတ စတိုင်လ်သည် Rock "N" Roll  တေးဂီတ ဖွင့်ဖြိုးရန်အတွက် အရင်းအမြစ်ဖြစ်သည်။
R&Bတေးဂီတသည် အီလက်ထရစ် Blue( gospel, soul musicsကဲ့သို့သော)ဂီတပုံစံများ ပေါင်းစပ်ပါဝင်ခဲ့သည်။ ၎င်းမှ ဖွင့်ဖြိုးတိုးတက်လာကာ ၎င်းဂီတကို ရည်ညွှန်းရန် အတွက် အသုံးပြုလာခဲ့သည်။ ၁၉၇၀ခုနှစ်တွင် R&B သည် Funk နှင့် Soulတေးအမျိုးအစား အတွက် ခြုံငုံပြောဆို သုံးနှုံးလာကြသည်။ ၁၉၈၀ ခုနှစ်တွင် R&B၏ စတိုင်လ်အသစ်ဖြစ်ပြီး Contemporary R&Bဟု လူသိများသော တေးဂီတ တစ်ခုပုံစံအဖြစ်သို့ ဖွင့်ဖြိုးလာခဲ့သည်။
စမ်းချောင်းရွာ၊ ပုန်းညှက်
စမ်းချောင်းရွာ၊ ပုန်းညှက်
အယ်ရာ (ကြယ်စုတန်း)
အယ်ရာ (Ara) (လက်တင်: "the Altar") သည် တောင်ဘက် ကြယ်စုတန်းတစ်ခုဖြစ်ပြီး ၂ ရာစုနှစ် နက္ခတ္တပညာရှင် ပြုစုသော ၄၈ ကြယ်စုတန်းစာရင်းမှ တစ်ခုဖြစ်သည်။ ဗြိစ္ဆာ နက္ခတ်တာရာ၊ တယ်လီစကော်ပီယမ်နှင့် နော်မာ ကြယ်စုတန်းတို့ကြားတွင် တည်ရှိသည်။ နဂါးငွေ့တန်းသည် အယ်ရာကြယ်စုတန်း၏ အနောက်မြောက်ပိုင်းကို ဖြတ်သန်းသွားသည်။
ကိုးကား
ကဏ္ဍ:ကြယ်စုတန်းများ
ရေဝေရွာ၊ ဝန်းသိုမြို့နယ်
ရေဝေရွာ (Yaewai)သည် စစ်ကိုင်းတိုင်းဒေသကြီး၊ ကောလင်းခရိုင်၊ ဝန်းသိုမြို့နယ်၊ ရေဝေမြင်သာကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၀၈၇ ဖြစ်သည်။
ကိုးကား
ကဏ္ဍ:ဝန်းသိုမြို့နယ်ရှိ ရွာများ
တယ်ပင်တဲရွာ၊ ကျောက်ပန်းတောင်းမြို့နယ်
တယ်ပင်တဲရွာ (Teipinte)သည် မန္တလေးတိုင်းဒေသကြီး၊ ညောင်ဦးခရိုင်၊ ကျောက်ပန်းတောင်းမြို့နယ်၊ တယ်ပင်တဲကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၉၂၀၇၇ ဖြစ်သည်။ ၂၀၁၄ သန်းခေါင်စာရင်းအရ တယ်ပင်တဲကျေးရွာအုပ်စုတွင် ကျား ၁၅၂၁ ဦး၊ မ ၂၁၉၀ ဦး၊ လူဦးရေ စုစုပေါင်း ၃၇၁၁ ဦးနေထိုင်သည်။
ကိုးကား
ကဏ္ဍ:ကျောက်ပန်းတောင်းမြို့နယ်ရှိ ရွာများ
ဟင်းနုနယ်ဆူးပေါက်
ဟင်းနုနွယ်ဆူးပေါက်ပင် (Amaranthus spinosus) သည် အာရန်သကီအီး မျိုးရင်းတွင်ပါဝင်ပြီး အင်္ဂလိပ်ဘာသာဖြင့်spiny amaranth, prickly amaranth သို့မဟုတ် thorny amaranth	ဟုခေါ်ကြသည်။ ယင်းအပင်သည် မူလက အမေရိကဒေသတွင် အရင်းခံသော်လည်း ယနေ့ခေတ်တွင်မူ ကမ္ဘာ့တိုက်ကြီးများ၌ မဖိတ်ခေါ်ပဲရောက်ရှိလာသော ပေါင်းမြက်များအဖြစ်လည်းကောင်း တစ်ခါတစ်ရံတွင် အဆိပ်ရှိသော ပေါင်းမြက်အဖြစ်လည်းကောင်း တွေ့ရတတ်သည်။ အာရှတိုက်တွင်ကား ဆန်၊စပါးစိုက်ပျိုးရေးအတွက် အဓိကပေါင်းမြက်အဖြစ်တွေ့ရှိနေရသည်။
အပင်
ဆူးရှိသော အပင်ငယ်မျိုး ဖြစ်သည်။ ထောင်မတ်၍ ပေါက်သည်။ ပင်စည် နှင့် အကိုင်း များတွင် မြောင်းပါ ရှိ၏။ ၁ ပေ မှ ၅ ပေ ထိ မြင့်သည်။ ပင်စည်နှင့် အကိုင်း ကြားများမှ ဖြောင့်၍ မာသော ဆူးများထွက်သည်။
အရွက်
ရွက်လွှဲ ထွက်သည်။ အလျား ၁၁/၂ လက်မ မှ ၄ လက်မ ထိရှည်၏။ အရွက်ပျော့ပျောင်း နူးညံ့ပြီး ရွက်ညှာ ရှည်သည်။
အပွင့်
ပွင့်ညှာ မဲ့ပန်းခိုင် ဖြစ်သည်။ ပန်းခိုင်ပေါ် တွင် အစိမ်းရောင် သမ်းသော အဖြူပွင့်များ များပြားစွာပွင့်သည်။ မိုးဦးကျ ကဆုန် ၊ နယုန်လတွင် ပွင့်သည်။
တွေ့နိုင်သောနေရာများ
မြန်မာ နိုင်ငံ ဒေသ အနှံ့အပြား တွင် ပေါက်ရောက်သည်။ သဘာဝအလျောက် ပေါက်ရောက်သည်။
အာနိသင်
မြန်မာဆေးကျမ်းများ အလိုအရ ဟင်းနုနယ် ဆူးပေါက်သည် အေး၏ ၊ ဆီးဝမ်းကို ရွှင်စေ၏။ သားအိမ် ကိုက်ခဲခြင်းကို ပျောက်စေ၏။ နို့ရည်ကို ပွားများ စေ၍ သားအိမ်ကို အထူးအားပေး ၏ ၊ အဆိပ်ကိုပယ်တတ်၏။ သွေးယိုစီး ခြင်းကို တားမြစ် တတ်၏။ ရင်၌ ထိုးကျင်ခြင်း နှင့် မီးယပ်လွန်ခြင်း ကို လည်း ပျောက်ကင်းစေ နိုင်သော ဂုဏ်ရှိ၏။
ကိုးကား
ကဏ္ဍ:အရွက် ဟင်းသီးဟင်းရွက်ပင်များ
ဝါဆာရွာ၊ ပူတာအိုမြို့နယ်
ဝါဆာရွာ(Warsar)သည် ကချင်ပြည်နယ်၊ ပူတာအိုခရိုင်၊ ပူတာအိုမြို့နယ်၊ မန်စေကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၇၅၅၀ ဖြစ်သည်။ ၂၀၁၄ သန်းခေါင်စာရင်းအရ မန်စေကျေးရွာအုပ်စုတွင် ကျား ၃၅၅၄ ဦး၊ မ ၃၆၀၈ ဦး၊ လူဦးရေစုစုပေါင်း ၇၁၆၂ ဦး နေထိုင်သည်။
အမှတ်(၁၃)ကာကွယ်ရေးပစ္စည်းစက်ရုံ
အမှတ်(၁၃)ကာကွယ်ရေးပစ္စည်းစက်ရုံ (အတိုကောက်: ကပစ(၁၃)) သည် မကွေးတိုင်းဒေသကြီး၊ ဆင်ပေါင်ဝဲမြို့နယ်၊ လက်ပံကျေးရွာအနီးတွင် တည်ရှိပြီး မြေဧက (၈၀၀၀) ကျော် ရှိသည်။ စစ်သည်အင်အား (၄၀၀) ကျော်ရှိပြီး ရေမြှုပ်မိုင်းနှင့် လက်နက်ကြီး အစိတ်အပိုင်းများ ထုတ်လုပ်လျက် ရှိသည်။ ကပစ(၂) နှင့် ဆက်စပ်မှုရှိသည်။
ကဏ္ဍ:ကာကွယ်ရေးပစ္စည်းစက်ရုံများ
ခရုအင်းရွာ၊ မင်းကင်းမြို့နယ်
ခရုအင်းရွာ (Khayuinn)သည် စစ်ကိုင်းတိုင်းဒေသကြီး၊ ကလေးခရိုင်၊ မင်းကင်းမြို့နယ်၊ ကြွေကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၉၈၇ ဖြစ်သည်။
ရဲရုရွာ
ရဲရုရွာ
Suicide Squad (ရုပ်ရှင်)
Suicide Squad သည် အမေရိကန် လူစွမ်းကောင်း ဇာတ်လမ်းဖြစ်ပြီး DC ကာတွန်းများမှ လူဆိုးအဖွဲ့ဖြစ်တဲ့ Suicide Squad ကို အခြေခံထားပါတယ်။ David Ayer က ရိုက်ထားပြီး Will Smith, Jaredd Leto Margot Robbie, Joel Kinnaman, Viola Davis, Jai Courtney, Jay Hernandez, Adewal Akinnuyo-Agbaje, Ike Barinholtz, Scott Eastwood နှင့် Cara Delevinge တို့က ပါဝင်သရုပ်ဆောင်ထားသည်။ ဇာတ်လမ်းမှာ အစိုးရလျှို့ဝှက်အဖွဲ့အစည်းမှ ခေါင်းဆောင် Amanda Waller မှ ကမ္ဘာကြီးအားကယ်တင်ရင် လူဆိုးကြီးများကို စုပေါင်းဖွဲ့စည်းလိုက်ခြင်းဖြစ်သည်။ ဖေဖော်ဝါရီ ၂၀၀၉ တွင် ဇာတ်ကားကို Warner Bros. ရုပ်ရှင်ထုတ်လုပ်ရေးမှ စတင်ထုတ်လုပ်ခဲ့သည်။ Ayer မှ ဇာတ်ညွှန်း ဇာတ်လမ်းတာဝန်ယူရန် စက်တင်ဘာ ၂၀၁၄ တွင်လက်မှတ်ထိုးပြီး သရုပ်ဆောင်များကို ရွေးချယ်ခဲ့သည်။ Toronto, Ontario, Canada တို့မှ ရိုက်ကူးခဲ့ပြီး Chicago နဲ့ lllinois တို့မှာ ကျန်တာတွေ ဆက်လက်ရိုက်ကူးခဲ့ပါတယ်။ Suicide Squad ကို နယူးယောက်မြို့တွင် ဩဂုတ်လ ၁ ရက်နေ့တွင် 2D, 3D နှင့် IMAX 3D တို့ဖြင့် ရုံတင်ခဲ့သည်။ မြန်မာနိုင်ငံတွင် ဩဂုတ်လ ၁၉ ရက်နေ့မှစ၍ Junction Cinema များတွင် ပြသသည်။
သရုပ်ဆောင်များ
Will Smith မှ Deadshot အဖြစ် မျက်နှာဖုံးစွပ် ကျွမ်းကျင် ကြေးစားလူသတ်သမားဖြစ်သည်။ သမီးလေးတစ်ယောက်ရှိပြီး သူ့သမီးလေးအတွက် အကောင်းဆုံးတွေ လုပ်ပေးချင်သူပါ။ အပစ်အခတ် ကျွမ်းကျင်လွန်းပြီး ဘယ်တော့မှ ပစ်မှတ်မလွဲသူဖြစ်သည်။
Jared Leto မှ The Joker အဖြစ် စိတ်မနှံ့သော လူဆိုးတစ်ယောက်ဖြစ်သည်။ ဒီကားထဲတွင် Joker ကို ပုံစံ အသစ်နှင့် တွေ့မြင်ရမည်ဖြစ်သည်။
Margot Robbie မှ Harley Quinn ရူးနှမ်းနှမ်း လူဆိုးမလေးတစ်ယောက်ဖြစ်ပြီး အရင်ကတော့ စိတ်ပညာဆရာဝန်တစ်ယောက်ပါ။ Joker ရဲ့ ချစ်သူဖြစ်ပြီးတော့ သူ့ရဲ့ ဇာတ်ရုပ်မှ ပေါ့ပေါ့နေ ပျော်ပျော်စား ရူးကြောင်ကြောင် နဲ့ ကြောက်ဖို့ကောင်းတဲ့ ပုံစံမျိုးဖြစ်သည်။
Joel Kinnaman မှ Colonel Rick Flag အဖြစ် စစ်ဘက်မှ ဗိုလ်တစ်ယောက်ဖြစ်ပြီး Suicide Squad ကို တိုက်ပွဲများတွင် ခေါင်းဆောင်သူဖြစ်သည်။ Amanda Waller ၏ လက်ရုံးဖြစ်သော်လဲ Waller ၏အမိန့်တိုင်းကို မနာခံတတ်သော သူတစ်ယောက်ဖြစ်သည်။
Jai Courtney မှ George "Digger" Harkness / Captain Boomerang အဖြစ် ပစ်လိုက်လျှင် မိမိထံပြန်လာတတ်တဲ့ ဒလတ် ကို ပိုင်နိုင်စွာ အသုံးပြုနိုင်သော သူခိုးကြီးဖြစ်သည်။
Jay Hernandez မှ Chato Santana / El Diabl အဖြစ် LA မှ လူဆိုးကြီးတစ်ယောက်ဖြစ်သည်။ ထူးခြားစွမ်းအင်အနေဖြင့် မီးတောက်များ ထုတ်နိုင် ပစ်နိုင်သူဖြစ်သည်။ စိတ်ဒေါသထွက်လာလျှင် မီးတောက်များထွက်လာပြီး တ်ဝန်းကျင်ကို လောင်ကျွမ်းစေသည်။ သူ၏ဒေါသ မီးတောက်များဖြင့်ပင် သိပ်ချစ်သော မိသားစုကို ဆုံးရှုံးခဲ့ရသူလဲဖြစ်သည်။
Adewale Akinnuoye-Agbaje မှ Waylon Jones / Killer Croc အရေပြားရောဂါမှတစ်ဆင့် တွားသွားသတ္တဝါတစ်ကောင်ဖြစ်သွားတဲ့ လူဆိုးတစ်ယောက်ဖြစ်သည်။ တွားသွားသတ္တဝါများကဲ့သို့ စွမ်းဆောင်နိုင်ပြီး ရေအောက်တွင်နေထိုင်ရခြင်းကိုနှစ်သက်သည်။
Cara Delevingne မှ Dr. June Moone / Enchantress အဖြစ် Dr. June Moone မှာ ရှေးဟောင်းသုတေသန ပညာရှင်ဖြစ်ပြီး Colonel Rick Flag ရဲ့ချစ်သူလဲ ဖြစ်သည်။ သူမရဲ့လေ့လာမှူများမှတဆင့် ရှေးဟောင်းမိစ္ဆာအဖွဲ့အစည်းမှ Enchantress(မှော်မိစ္ဆာမ)မှ ဝင်ပူးခြင်းခံလိုက်သူဖြစ်သည်။
Karen Fukuhara မှ Tatsu Yamashiro / Katana အဖြစ် Tatsu Yamashiro ဟာ ကိုယ်ခံပညာကို ကောင်းစွာကျွမ်းကျင်ပြီး ဂျပန်ဓားသမားတစ်ယောက်ဖြစ်သည်။ Suicide Squad သည်လူဆိုးများနှင့် ဖွဲစည်းထားသော်လည်း သူမမှ Waller ၏လက်ရုံးတစ်ယောက်ဖြစ်ပြီး Colonel Rick Flag ရဲ့ကိုယ်ရံတော်အဖြစ်လိုက်ပါဆောင်ရွက်ပါသည်။
ဗောင်းကျောင်းနားရွာ၊ ပင်လောင်းမြို့နယ်
ဗောင်းကျောင်းနားရွာ (Baungkyawngnar)သည် ရှမ်းပြည်နယ် (တောင်)၊ ပအိုဝ်း ကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ်၊ နောင်ပီကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၆၂၅ ဖြစ်သည်။ ၂၀၁၄ သန်းခေါင်စာရင်းအရနောင်ပီကျေးရွာအုပ်စုတွင် ကျား ၂၅၄၁ ဦး၊ မ ၂၇၂၇ ဦး၊ လူဦးရေ စုစုပေါင်း ၅၂၆၈ ဦးနေထိုင်သည်။
ကိုးကား
ကဏ္ဍ:ပင်လောင်းမြို့နယ်ရှိ ရွာများ
ဒါရိုးရွာ၊ သံတောင်ကြီးမြို့နယ်
ဒါရိုးရွာ(Daryoe)သည် ကရင်ပြည်နယ်၊ ဘားအံခရိုင်၊ သံတောင်ကြီးမြို့နယ်၊ ဒါရိုးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၀၂၃၈ ဖြစ်သည်။ ဒါရိုးကျန်းမာရေးဌာနခွဲ ရှိသည်။ မြစိမ်းရောင်ကျေးရွာစီမံကိန်း ၆၇ ရွာတွင် ပါဝင်သည်။
ကိုးကား
ကဏ္ဍ:သံတောင်ကြီးမြို့နယ်ရှိ ရွာများ
နားနမ့်ဟူးရွာ၊ မိုးနဲမြို့နယ်
ကိုးကား
ကဏ္ဍ:မိုးနဲမြို့နယ်ရှိ ရွာများ
လက်ပန်
လက်ပန်
ကိုးကား
လက်ပန်
​ရေကျော်ကြီးရွာ၊ ကျွဲခြံကျုံလမု
ရေကျော်ကြီးရွာ၊ ကျွဲခြံကျုံလမု
ဂျို့ကုန်းရွာ၊ သဲဖြူ (ယုံသလင်း)
ဂျို့ကုန်းရွာ၊ သဲဖြူ (ယုံသလင်း)
နဂါးမြောင်ရွာ၊ ဆင်တက်မော်
နဂါးမြောင်ရွာ၊ ဆင်တက်မော်
ကျွဲခြံကျုံလမုရွာ၊ ကျွဲခြံကျုံလမု
ကျွဲခြံကျုံလမုရွာ၊ ကျွဲခြံကျုံလမု
ဗဟုလီကာတဗ္ဗသုတ်
(၂)သုတ် ရှိပါသည်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိစ္ဆာဒိဋ္ဌိ၊ မိစ္ဆာသင်္ကပ္ပ၊ မိစ္ဆာဝါစာ၊ မိစ္ဆာကမ္မန္တ၊ မိစ္ဆာအာဇီဝ၊ မိစ္ဆာဝါယာမ၊ မိစ္ဆာသတိ၊ မိစ္ဆာသမာဓိ၊ မိစ္ဆာ ဉာဏ၊ မိစ္ဆာဝိမုတ္တိ-တရားဆယ်ပါးတို့ကို ကြိမ်ဖန်များစွာ အလေ့အလာမပြုအပ်၊ သမ္မာဒိဋ္ဌိ၊ သမ္မသင်္ကပ္ပ၊ သမ္မာဝါစာ၊ သမ္မာကမ္မန္တ, သမ္မာအာဇီဝ, သမ္မာဝါယာမ, သမ္မာသတိ, သမ္မာသမာဓိ, သမ္မာဉာဏ, သမ္မာဝိမုတ္တိ-တရားဆယ်ပါးတို့ကို ကြိမ်ဖန် များစွာ အလေ့အလာပြုအပ်၏ဟု ရဟန်းတို့အား ကဏှပက္ခ, သုက္ကပက္ခအားဖြင့် ဘုရားရှင် ဟောတော်မူသည့်သုတ်။ - ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဒုစရိုက်ဆယ်ပါးတို့ကို ကြိမ်ဖန်များစွာ အလေ့အလာမပြုအပ်၊ သုစရိုက်ဆယ်ပါးတို့ကို ကြိမ်ဖန်များစွာ အလေ့အလာပြုအပ်၏ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။
ပါခေါရွာ၊ သံတောင်ကြီးမြို့နယ်
ပါခေါရွာ(Parhkaw)သည် ကရင်ပြည်နယ်၊ ဘားအံခရိုင်၊ သံတောင်ကြီးမြို့နယ်၊ ဒါရိုးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၀၂၄၂ ဖြစ်သည်။
ကိုးကား
ကဏ္ဍ:သံတောင်ကြီးမြို့နယ်ရှိ ရွာများ
ကျောက်တန်းရွာ၊ ပုန်းညှက်
ကျောက်တန်းရွာ၊ ပုန်းညှက်
ကင်ထယ်ရိ
Kim Tae-ri (ဧပြီ 24၊ 1990 မွေးဖွား) သည် တောင်ကိုရီးယားမင်းသမီးဖြစ်သည်။ သူမဟာ ရုပ်ရှင်ဇာတ်ကားတွေမှာ ပါဝင်သရုပ်ဆောင်တာကြောင့် နာမည်ကြီးသူပါ။ The Handmaiden (2016), Little Forest (2018), Space Sweepers (2020)စသည့်သမိုင်းဝင်ဒရာမာဇာတ်ကားများတွင်လည်း ပါဝင်သည်။ Mr. Sunshine (2018). tvN ၏ ခေတ်သစ်ဒရာမာTwenty-Five Twenty-One (2022) တွင် Kim ၏ ဦးဆောင်ပါဝင်မှုမှာ ဝေဖန်ခံရအပြီးနောက် 58th Baeksang Arts Awards တွင် အကောင်းဆုံး အမျိုးသမီးသရုပ်ဆောင်ဆုကို ရရှိခဲ့သည်။
အစောပိုင်းဘဝ
ကင်ထယ်ရိ ကို 1990 ခုနှစ် ဧပြီလ 24 ရက်နေ့တွင် ဆိုးလ်၌ မွေးဖွားခဲ့သည်။ Youngshin Nursing Business အထက်တန်းကျောင်းမှ ဘွဲ့ရပြီးနောက် Kim သည် Kyung Hee University တွင် 2008 ခုနှစ်မှ 2012 ခုနှစ်အထိ ဂျာနယ်လစ်ဇင်နှင့် ဆက်သွယ်ရေးကို သင်ယူခဲ့သည်။ Kim သည် ကောလိပ်ပြဇာတ်ကလပ်တွင် ပါဝင်ပြီးနောက် သူမ၏ ကောလိပ်ဒုတိယနှစ်တွင် မင်းသမီးဖြစ်လာရန် စိတ်ကူးခဲ့သည်။
၂၀၁၂-၂၀၁၅,အစောပိုင်း အသက်မွေးဝမ်းကျောင်
ကောလိပ်မှ ဘွဲ့ရပြီးနောက်၊ Kim သည် Daehakro ရှိ ပြဇာတ်အဖွဲ့၏ နည်းပညာအဖွဲ့တွင် အဖွဲ့ဝင်အဖြစ် တစ်နှစ်ကြာ လုပ်ကိုင်ခဲ့သည်။ နောက်ပိုင်းတွင် Kim သည် Spoonface Steinberg ၏ 2012 ထုတ်လုပ်ရေးတွင် standby အဖြစ် သရုပ်ဆောင်ခဲ့သော်လည်း စင်ပေါ်တွင် ဖျော်ဖြေခွင့်မရခဲ့ပေ။ သူမသည် နောက်ပိုင်းတွင် Pansy နှင့် To ask about love ပြဇာတ်များတွင် ပါဝင်သရုပ်ဆောင်ခဲ့ပြီး 2013 ခုနှစ်တွင် Spoonface Steinberg ဇာတ်ကားတွင် ပါဝင်သရုပ်ဆောင်ခဲ့သည်။ ထိုနှစ်တွင်ပင် သူမသည် 2015 ခုနှစ်တွင် Seoul Independent Film Festival တွင် ပွဲဦးထွက်ခဲ့သည့် Moon Young ဇာတ်ကားတိုကို ရိုက်ကူးခဲ့သည်။ 2017 တွင် ပြဇာတ်ဗားရှင်းကို ဖြန့်ချိခဲ့သည်။ 2014 ခုနှစ်တွင် Kim သည် J-Wide ကုမ္ပဏီသို့ ဝင်ရောက်ခဲ့ပြီး တီဗီကြော်ငြာများစွာတွင် ပါဝင်ခဲ့သည်။ ယင်းကာလအတွင်း ရုပ်ရှင်ဇာတ်ကားတိုများစွာတွင် ပါဝင်သရုပ်ဆောင်ခဲ့ပြီး ဇာတ်ကားအများအပြားတွင် ပါဝင်သရုပ်ဆောင်ခဲ့သော်လည်း ငြင်းပယ်ခံရမှုများနှင့် ရင်ဆိုင်ခဲ့ရသည်။
2016 တွင် Kim သည် Park Chan-wook ၏ The Handmaiden ဇာတ်ကားတွင် ပွဲဦးထွက်ပြသခဲ့ပြီး ယင်းဇာတ်ကားအတွက် ပါဝင်ယှဉ်ပြိုင်ခဲ့သည့် မင်းသမီး 1500 မှ ရွေးချယ်ခံခဲ့ရသည်။ သူမပါဝင်သရုပ်ဆောင်မှုအတွက် Blue Dragon Film Awards၊ Director's Cut Awards၊ Buil Film Awards နဲ့ Busan Film Critics Awards တို့မှာ အကောင်းဆုံး အမျိုးသမီးသရုပ်ဆောင်အသစ်ဆုကို ရရှိခဲ့ပါတယ်။ Park ၏ 2003 ရုပ်ရှင် Oldboy တွင် သူမ၏ အသက်မွေးဝမ်းကြောင်းဆိုင်ရာ အောင်မြင်မှုများ ရရှိခဲ့သည့် မင်းသမီး Kang Hye-jung နှင့် ပထမဆုံးတွေ့ဆုံခြင်းအကြောင်းကို Park က Kim ၏ ပထမဆုံးသော အထင်အမြင်ကို ပြန်ပြောင်းပြောပြခဲ့သည်။
2017 ခုနှစ်တွင် Kim သည် နိုင်ငံရေးသည်းထိတ်ရင်ဖိုဖွယ် 1987: When the Day Comes တွင် ပါဝင်ခဲ့ပြီး Grand Bell Awards တွင် အကောင်းဆုံး အမျိုးသမီးဇာတ်ပို့ဆုအတွက် လျာထားခံရသူဖြစ်သည်။
2018 ခုနှစ်တွင် Kim သည် Ryu Jun-yeol နှင့် Jin Ki-joo တို့နှင့်အတူ manga စီးရီး Little Forest ကို လိုက်လျောညီထွေရိုက်ကူးထားသော ကိုရီးယားဇာတ်ကားကို ခေါင်းစဉ်တပ်ကာ Director's Cut Award ကိုရရှိခဲ့ပြီး Blue Dragon Film Award အတွက် အမည်စာရင်းတင်သွင်းခြင်းခံခဲ့ရသည်။ Baeksang Arts Award နှင့် Buil Film Award များအားလုံးသည် အကောင်းဆုံး အမျိုးသမီးသရုပ်ဆောင်ဆုများဖြစ်သည်။ ထိုနှစ်တွင်ပင် Kim Eun-sook ရေးသော Mr. Sunshine သည် ၎င်း၏ သေးငယ်သော ဖန်သားပြင်ဖြင့် ပွဲဦးထွက်ကို ပြသခဲ့ပြီး သူမ၏ သရုပ်ဆောင်မှုအတွက် အကောင်းဆုံး အမျိုးသမီး သရုပ်ဆောင်ဆုအတွက် Baeksang Arts Award အတွက် အမည်စာရင်း တင်သွင်းခံခဲ့ရသည်။ မစ္စတာ Sunshine သည် ကိုရီးယား ကေဘယ်လ် ရုပ်သံသမိုင်းတွင် ဆဋ္ဌမမြောက် အဆင့်အမြင့်ဆုံး ဒရာမာ ဖြစ်လာခဲ့သည်။ 2019 ခုနှစ်တွင် Kim သည် Forbes 30 Under 30 ဖျော်ဖြေရေးနှင့် အားကစားကဏ္ဍတွင် အဆင့်သတ်မှတ်ခံခဲ့ရသည်။[22][23]
2021 ခုနှစ်တွင် Kim သည် Song Joong-ki နှင့်အတူ ပထမဆုံး ကိုရီးယား အာကာသ ဇာတ်ဝင်ခန်း Space Sweepers တွင် ပါဝင်သရုပ်ဆောင်ခဲ့သည်။ မူလက COVID-19 ကြောင့် ဖျက်သိမ်းခဲ့သည့် 2020 ခုနှစ် ဇူလိုင်လတွင် ပြသရန် စီစဉ်ထားသည်၊[24] ရုပ်ရှင်ကို 2021 ခုနှစ် ဖေဖော်ဝါရီလတွင် Netflix တွင် ဖြန့်ချိခဲ့သည်။[25][26] အဆိုပါဇာတ်ကားသည် အနည်းဆုံးနိုင်ငံ 16 နိုင်ငံရှိ Netflix တွင် နံပါတ် 1 ဖြင့် ပွဲဦးထွက်ပြသခဲ့ပြီး ဖြန့်ချိသည့် ပထမ 28 ရက်အတွင်း Netflix တွင် အိမ်သူအိမ်သားကြည့်ရှုသူ 26 သန်းကျော်ကို စုစည်းထားသည်။[27] 2021 ခုနှစ် ဩဂုတ်လတွင် Kim သည် J-Wide နှင့် စာချုပ်သက်တမ်းကုန်ဆုံးပြီးနောက် Management MMM သို့ ပြောင်းရွှေ့ခဲ့သည်။ Kim သည် 2022 ခုနှစ်တွင် tvN ၏ ခေတ်သစ်ဒရာမာ Twenty-Five Twenty-One တွင် Nam Joo-hyuk နှင့်အတူ 2018 ခုနှစ်မှ စတင်ကာ 4 နှစ်ကြာမှ ပြန်လည်ရောက်ရှိလာခဲ့သည်။ အဆိုပါဇာတ်လမ်းတွဲသည် စီးပွားဖြစ်အောင်မြင်ခဲ့ပြီး ဇာတ်လမ်းတွဲများထဲမှတစ်ခုဖြစ်လာခဲ့သည်။ ကိုရီးယား ကေဘယ်လ် ရုပ်သံသမိုင်းတွင် အဆင့်သတ်မှတ် အမြင့်ဆုံး ဒရာမာများ။ 58th Baeksang Arts Awards တွင် အကောင်းဆုံးအမျိုးသမီးသရုပ်ဆောင် - ရုပ်မြင်သံကြားနှင့် ရေပန်းအစားဆုံး အမျိုးသမီးသရုပ်ဆောင် နှစ်ဦးစလုံးကို Na Hee-do ဇာတ်လမ်းတွဲတွင် သရုပ်ဖော်ပြသခဲ့သည်။
ထိုနှစ်တွင်ပင် သူမသည် Choi Dong-hoon ၏ သိပ္ပံဝတ္ထု ရာဇဝတ်မှု ဇာတ်ကား Alienoid တွင် ပါဝင်သရုပ်ဆောင်ခဲ့သည်။ Lee Ahn အဖြစ် သရုပ်ဆောင်ရန် ပြင်ဆင်ရန်အတွက် Kim သည် အက်ရှင်ကျောင်းသို့ တက်ရောက်ခဲ့ပြီး ကိုယ်ခံပညာ၊ သေနတ်ပစ်နှင့် ကျွမ်းဘားပညာကို သင်ယူခဲ့သည်။[33][34]
ထောက်ခံချက်များ
2018 ခုနှစ်ကတည်းက သူမသည် Kenzo ၏ အမှတ်အသားရနံ့ဖြစ်သော Flower By Kenzo ၏မျက်နှာဖြစ်လာခဲ့သည်။
2018 နှင့် 2021 ခုနှစ်အကြား ပြင်သစ်ပိုင် အမေရိကန် ဇိမ်ခံလက်ဝတ်ရတနာအိမ် Tiffany & Co. အတွက် အမှတ်တံဆိပ်သံတမန်အဖြစ် ရွေးချယ်ခံခဲ့ရသည်။ 2021 ခုနှစ် စက်တင်ဘာလတွင် Prada ၏ Spring-Summer 2022 collection live show ဗီဒီယိုတွင် သူမကိုယ်သူမ အမှတ်တံဆိပ်သံတမန်အဖြစ် မိတ်ဆက်သည့် ဗီဒီယိုတစ်ခုတွင် ကြေညာခဲ့သည်။ 2022 ခုနှစ် ဇန်နဝါရီလ 25 ရက်နေ့တွင်၊ အမျိုးသမီးဖက်ရှင်အမှတ်တံဆိပ် itMICHAA သည် သူမအား ၎င်းတို့၏ muse အသစ်အဖြစ် ရွေးချယ်ရန် ကြေညာခဲ့သည်။
မှတ်စုများ
၁^ Korea Creative Content Agency မှ စီစဉ်ပြီး ယဉ်ကျေးမှု၊ အားကစားနှင့် ခရီးသွားလာရေး ဝန်ကြီးဌာနမှ ကြီးမှူးကျင်းပသော Korean Popular Culture and Arts Awards တွင် ဂုဏ်ပြုဆုများ ပေးအပ်သည်။ အနုပညာနှင့် တောင်ကိုရီးယား၏ ပေါ့ပ်ယဉ်ကျေးမှုကို ပံ့ပိုးပေးသူများကို ချီးမြှင့်သည်။
External links
Wikimedia Commons has media related to Kim Tae-ri.
Neoclassical metal
Neoclassical metal သည် heavy metal ၏ မျိုးခွဲတစ်မျိုးဖြစ်ပြီး classical music မှလွှမ်းမိုးခဲ့သည်။ technical playing ဖြင့် ထူးခြားသည်။ classical နှင့် heavy metal ဂီတမှ အစိတ်အပိုင်းများ ပါဝင်သည်။ Deep Purple တီးဝိုင်းမှ ဂီတာသမားနှင့် သီချင်းရေးဆရာ Ritchie Blackmore သည် classical melody များနှင့် blue rock ကို ပေါင်းစပ်ခဲ့ပြီး မျိုးခွဲကို တီထွင်ခဲ့သည်။ နောက်ပိုင်းတွင် Yngwie Malmsteen သည် မျိုးခွဲအတွက် အရေးပါသော ဂီတသမားတစ်ဦး ဖြစ်လာခဲ့သည်။ ၁၉၈၀ တွင် ပုံစံဖွံ့ဖြိုးတိုးတက်မှုအတွက် ပါဝင်ကူညီပေးခဲ့သည်။ အခြားအရေးပါသောသူများမှာ Jason Becker, Tony MacAlpine, Vinne Moore နှင့် Timo Tolkki တို့ဖြစ်သည်။
ရွာသစ်ရွာ၊ ကျောက်ချောင်း
ရွာသစ်ရွာ၊ ကျောက်ချောင်း
တင်းဝါးတွေရွာ
တင်းဝါးတွေရွာ
Neoclassical metal
အဓိပ္ပာယ်ရှင်းလင်းဖော်ပြ သတ်မှတ်ခြင်း
အခြားတစ်ဖက်တွင် neoclassical metal ဂီတသည် classical အလှရသစိတ်ကူးဆီသို့ ပြန်လည်ရောက်ရှိချိန်မကန့်သတ်ထားပါဘူး။ ၎င်း ၁၇ ရာစုနှင့် ၁၈ ရာစုဝက်၏ Romantic musical period နှင့် Baroque အပိုင်းအခြားတို့ ပါဝင်လွှမ်းမိုးခဲ့သည်။ ဂီတနောက်ပိုင်း၏ Baroque တေးရေးဆရာများမှာ Vivald, Handel နှင့် Bach တို့ဖြစ်သည်။ neoclassical metal ဂီတပညာရှင်များမှာ Yngwie J. Malmsteen နှင့် Joshua Perahia တို့ဖြစ်ပြီး Baroque ဂီတ၏ရှုထောင့်မှ လှုံဆော်လာခဲ့ကြသည်။ နောက်ပိုင်းတေးရေးဆရာများမှာ တယောသမား Niccolo Paganin ဖြစ်သည်။ Neoclassical metal ဂီတသည် classical ဂီတအသွင်ဖြစ်ပြီး general public ဖြင့်ကျယ်ပြန့်စွာ နားလည်လာခဲ့သည်။
အနုဿရိတဗ္ဗသုတ်
(၂)သုတ် ရှိပါသည်။
Neoclassical metal
အမျိုးအစား၏ သမိုင်းကြောင်းနှင့် လွှမ်းမိုးမှုများ
၁၉၆၀ နှင့် ၁၉၇၀ တွင် ဤမျိုးခွဲနှင့် ပတ်သက်၍ အလုပ်များစွာ လွှမ်းမိုးခဲ့သည်။ Deep Purple ၏ Concerto for Group and Orchestra သည် အရေးပါဆုံးတစ်ခုဖြစ်သည်။ အခြားတီးဝိုင်းဖြစ်သော Rainbow သည်လည်း neoclassical လွှမ်းမိုးမှုဖြင့် ထူးခြားသည်။ hard rock နှင့် heavy metal နှင့်အတူ classical လွှမ်းမိုးမှုမှာ အထူးသဖြင့် Ritchie Blackmore, Uli Jon Roth နှင့် Randy Rhoods တို့၏ တီးခတ်မှုတွင် တွေ့နိုင်သည်။ သို့သော် ၎င်းသည် ၁၉၈၀ ဖြစ်ပြီး neoclassical metal မျိုးခွဲအဖြစ် ကွဲပြားနေပြီဖြစ်သည်။ heavy metal guitar technique လျင်မြန်စွာ ဖွံ့ဖြိုးတိုးတက်လာခဲ့ပြီး ၁၉၆၀နောက်ပိုင်းတွင် စတင်၍ ၁၉၈၀နောက်ပိုင်းတွင် အထွတ်အထိပ်သို့ ရောက်ခဲ့သည်။ သို့သော် ၁၉၈၀ မတိုင်မီ metal ဂီတာသမားအချို့သည် ဆန်းသစ်၍ နည်းပညာအရည်အချင်းပြည့်ဝစွာ ပြသခဲ့သည်။ ၎င်းသည် neoclassical metal ပုံစံ၏ အရည်အချင်းကောင်း ထင်ရှားစေသည့် ထူးခြားချက်ဖြစ်သည်။ neoclassical metal ၏ကျော်ကြားမှုနှင့် ဖြစ်ထွန်းမှုမှာ shredding ဂီတာလှုပ်ရှားမှုသို့ နီးကပ်စွာ ဆက်စပ်နေသည်။ neoclassical metal ၏ ရွှေခေတ်မှာ ၁၉၈၀ နောက်ပိုင်းဖြစ်သည်။ အရေးပါသော albumမှာ Mike Varney၏ Shrapnel Records label ဖြစ်သည်။ ဆွီဒင် ဂီတသမား Yngwie Malmsteen ကို မှုလတီထွင်သူအဖြစ် ယူဆကြသည်။ ၁၉၈၂တွင် Shrapnel Record ဖြင့် အမေရိကန်ပြည်ထောင်စုသို့ ယူဆောင်ခဲ့သည်။
အနုဿရိတဗ္ဗသုတ်
ဤသုတ်၌ “သမ္မာဒိဋ္ဌိအစ သမ္မာဉာဏ, သမ္မာဝိမုတ္တိအဆုံး အောက်မေ့ရမည့် တရားဆယ်ပါးနှင့် မိစ္ဆာဒိဋ္ဌိအစ မိစ္ဆာဉာဏ, မိစ္ဆာဝိမုတ္တိအဆုံး မအောက်မေ့အပ်သော တရားဆယ်ပါးကို ဟောတော်မူသည်။ -- ဤသုတ်၌ အောက်မေ့ရမည့်တရား သုစရိုက်ဆယ်ပါးနှင့် မအောက်မေ့ရမည့် တရား ဒုစရိုက်ဆယ်ပါးတို့ကို ဟောတော်မူသည်။
Neoclassical metal
အမျိုးအစား၏ သမိုင်းကြောင်းနှင့် လွှမ်းမိုးမှုများ
နောက်ပိုင်း Shrapnel အနုပညာရှင်များမှာ Tony Macalpine, Vinnie Moore, Joey Tafolla, Paul Gilbert, David-T, Chastain, Jason Becker နှင့် Marty Friedman တို့ဖြစ်ပြီး ၁၉၈၀ နောက်ပိုင်းတွင် ပေါင်းစီး၍ ပေါ်ထွက်လာခဲ့သည်။
မကြာသေးခင်နှစ်များတွင် neoclassical metal ၏ အသိအမှတ်ပြုခြင်းသည် underground မှ ဂီတာသမားများဆီသို့ ကန့်သတ်ထားသည်။ ယနေ့ခေတ်တွင် တီးဝိုင်းများစွာရှိပြီး အတိတ်က solo ဂီတသမားကို ဆန့်ကျင်အားဖြင့် ကူညီထောက်ပံ့ပေးကြသည်။ ယနေ့အရေးပါသော neoclassical metal ဖျော်ဖြေတင်ဆက်သူများမှာ Vitalij Kuprij, Trans-Siberian Orchestra, Herman Li, Cacophony, Symphony X, Mekong Delta, Rata Blanca, Narnia, Rhapsody of fire, Time Requiem, At Vance, Galneryus, Mastercastle, Versailles, Sound Horizon, Necrophagist, Heavenly, Magic Kingdom, Concerto Moon, Fleshgod, Apocalypse, Pier Gonella, Adagio, Dark Moor, Warmen, Ayreon, Artension နှင့် Obscura တို့ဖြစ်သည်။ မကြာသေးမီက mainstream metal နှင့်အတူ ရုတ်တရက်ပေါက်ထွက်ခဲ့သော တီးဝိုင်းများမှာ Children of Bodom, Protest the Hero နှင့် Human Abstract တို့ဖြစ်သည်။
ယောင်ဝရွာ၊ ပလက်ဝမြို့နယ်
ယောင်ဝရွာ(Youngwa)သည် ချင်းပြည်နယ်၊ မတူပီခရိုင်၊ ပလက်ဝမြို့နယ်၊ တိုင်ဝကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၁၈၀၆၈ ဖြစ်သည်။ ၂၀၁၄ သန်းခေါင်စာရင်းအရ တိုင်ဝကျေးရွာအုပ်စုတွင် ကျား ၁၀၃၉ ဦး၊ မ ၁၀၇၇ ဦး၊ လူဦးရေ စုစုပေါင်း ၂၁၁၆ ဦး နေထိုင်သည်။
လူနေထိုင်မှု
ယောင်ဝရွာတွင် အိမ်ခြေ​ပေါင်း ၂၀၀ ကျော် ရှိသည်။ ယောင်ဝရွာတွင် ခေါင်စို၊ ခူမီး၊ အာနူး၊ ခေါင်တူး၊ မာရာနှင့် ရခိုင်တိုင်းရင်းသားများ နေထိုင်ကြသည်။
လမ်းပန်းဆက်သွယ်ရေး
ယောင်ဝရွာမှ မတူပီမြို့သို့ ကုန်းလမ်းဖြင့် ဆက်သွယ်ထား၍ ဆမီးမြို့ကို ရေလမ်း၊ ကုန်းလမ်းဖြင့်၎င်း၊ ကျောက်တော်မြို့ကို ရေလမ်း၊ ကုန်းလမ်းဖြင့်၎င်း၊ ပလက်ဝမြို့ကို ရေလမ်း၊ ကုန်းလမ်းဖြင့် ဆက်သွယ်ထားသည်။
ဦးစိုးထက်စတင်တပ်ဆင်သည့်ဂြိုဟ်တုဖုန်းလိုင်းစနစ်ကို၂၀၁၂-၂၀၁၃မှစ၍ပြည်တွင်း၊ပြည်ပသို့တိုက်ရိုက်ဖုန်းခေါ်ဆိုနိုင်ပြီး၊ဖုန်းအဝင်များလည်းလက်ခံရရှိ၍ဆက်သွယ်ရေးဖုန်းလိုင်းရရှိသည်။
သန်းအောင်
ဒေါက်တာသန်းအောင် သည် မြန်မာနိုင်ငံ ကျန်းမာရေး ဝန်ကြီးဌာန၏ ဝန်ကြီး အဖြစ် ၂၀၁၄ ဩဂုတ် ၁ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။ တပ်မတော် ဆေးဝန်ထမ်း ညွှန်ကြားရေးမှူး၊ နေပြည်တော်ကောင်စီ အဖွဲ့ဝင်၊ ကျန်းမာရေး ဒုတိယဝန်ကြီး တာဝန်များကိုလည်း ထမ်းဆောင်ခဲ့သည်။
ဒေါက်တာသန်းအောင်သည် စစ်ဖက်ဆရာဝန် တစ်ဦး ဖြစ်ပြီး ဗိုလ်ချုပ်မှူးကြီးဟောင်း ဦးသန်းရွှေနှင့် နီးစပ်သူ တစ်ဦး ဖြစ်သည်။ ၂၀၁၅ ဩဂုတ်တွင် စစ်ဖက်အရာရှိများအား ကျန်းမာရေးဝန်ကြီးဌာနသို့ ပြောင်းရွေ့ခန့်ထားခဲ့မှုကြောင့် ဝေဖန်မှုများရှိလာကာ မြန်မာနိုင်ငံ ဆေးပညာအသိုင်းအဝိုင်းမှ ဖဲကြိုးနက်လှုပ်ရှားမှုဖြင့် ကန့်ကွက်ခဲ့ကြသည်။
ယောင်ဝရွာ၊ ပလက်ဝမြို့နယ်
ပညာရေး
ယောင်ဝရွာ၏ အခြေခံပညာမူလတန်းကျောင်းကို ၁၉၉၈-၁၉၉၉ခုနှစ်၊ မူလွန်ကျောင်းကို ၂၀၀၆ခုနှစ်၊ အလယ်ခွဲကို၂၀၁၃ခုနှစ်၊ အလယ်တန်းကို ၂၀၁၇ ခုနှစ်၊ အထက်တန်းခွဲကို ၂၀၁၉ ခုနှစ်တွင် တရားဝင်ရရှိခဲ့သည်။
သန်းအောင်
ကိုးကား
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
ယောင်ဝရွာ၊ ပလက်ဝမြို့နယ်
ကိုးကား
ကဏ္ဍ:ပလက်ဝမြို့နယ်ရှိ ရွာများ
ကောက်ကွေ့ရွာ
ကောက်ကွေ့
ကိုးကား
ကောက်ကွေ့
ယောင်ရိုက်ရွာ၊ မိုင်းမောမြို့နယ်
ယောင်ရိုက်ရွာ (Yawngyaik)သည် ရှမ်းပြည်နယ် (မြောက်)၊ ဝ ကိုယ်ပိုင်အုပ်ချုပ်ခွင့်ရတိုင်း၊ ဟိုပန်ခရိုင်၊ မိုင်းမောမြို့နယ်၊ ကောင်းလင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၇၈၁၆ ဖြစ်သည်။
ကိုးကား
ကဏ္ဍ:မိုင်းမောမြို့နယ်ရှိ ရွာများ
အိုင်ဘီ အော်နာ
အိုင်ဘီ အော်နာ, အိုဘီအီး (I.B. Horner၊ အမည်ရှည် Isaline Blew Horner) (၁၈၉၆-၁၉၈၁) သည် အင်္ဂလိပ်လူမျိုး စာပေပညာရှင်ဖြစ်ပြီး ပါဠိဘာသာတွင် ထိပ်တန်းဝင်ဖြစ်သည်။ ပါဠိစာပေအသင်း၏ ဥက္ကဋ္ဌအဖြစ် ၁၉၅၉ ခုမှ ကွယ်လွန်သည့် ၁၉၈၁ ခုအထိ ဆောင်ရွက်ခဲ့သည်။
ငယ်ဘဝ
အင်္ဂလန်နိုင်ငံ၊ အက်ဆက် (Essex) ပြည်နယ်ရှိ ဝဲသမ်စတူး (Walthamstow) ၌ ၁၈၉၆ ခု၊ မတ်လ ၃၀ ရက်တွင် မွေးသည်။
ကိန်းဘရစ်တက္ကသိုလ်ရှိ နယူးဟမ်း (Newnham) အမျိုးသမီးကောလိပ်မှ ကျင့်ဝတ်သိပ္ပံနှင့် ၁၉၁၇ တွင် ဘွဲ့ရသည်။ တက္ကသိုလ်၌ဆက်နေရာ ၁၉၁၈ ခုတွင် လက်ထောက်စာကြည့်တိုက်မှူးအဖြစ်လည်းကောင်း၊ ၁၉၂၀ တွင် စာကြည့်တိုက်မှူးအဖြစ်လည်းကောင်း အလုပ်ရသည်။ ၁၉၂၁ တွင် သီရိလင်္ကာ၊ အိန္ဒိယနှင့် မြန်မာနိုင်ငံများသို့ လည်ပတ်စဉ် ဗုဒ္ဓဘာသာနှင့် ထိတွေ့ခွင့် ရသည်။
အင်္ဂလန်သို့ ပြန်ပြီးနောက် နယူးဟမ်းကောလိပ်၏ အသင်းဝင်အဖြစ် ၁၉၂၃ ခုတွင် ဝင်သည်။ ၁၉၂၈ ရောက်သော် ဆာရာစမစ်ဆန် သုတေသနအသင်းတွင် ပါဠိရေးရာ ပထမဆုံးအသင်းဝင် ဖြစ်လာသည်။ ၁၉၃၀ ပြည့်တွင် ပထမဆုံးစာအုပ် ရှေ့ဦးဗုဒ္ဓဘာသာကိုးကွယ်သော အမျိုးသမီးများ (Women Under Primitive Buddhism) ကို ထုတ်ဝေသည်။
၁၉၃၄ ခုတွင် ကိန်းဘရစ်တက္ကသိုလ်မှ ဝိဇ္ဇာဘွဲ့ ရသည်။ ၁၉၃၉ မှ ၄၉ ခုများကို ကိန်းဘရစ်အုပ်ချုပ်ရေးအဖွဲ့တွင် ပါဝင်ခဲ့သည်။
၁၉၂၆ ခုစ၍ အဲလစီ (Dr. Eliza "Elsie" Marian Butler) (၁၈၈၅-၁၉၅၉) ကို အဖော်ပြုကာ သွားလာနေထိုင်ရာ အဲလစီသေဆုံးသည့် ၁၉၅၉ ခုအထိပင် ဖြစ်သည်။
၁၉၃၆ ခုတွင် အဲလစီက မန်ချက်စတာတက္ကသိုလ်သို့ သွားသင်သည့်အခါ အော်နာလည်း လိုက်သွားသည်။
ပါဠိစာပေအသင်း
၁၉၄၂ ခုတွင် ပါဠိကျမ်းစာအသင်း၏ ဂုဏ်ထူးဆောင်အတွင်းရေးမှူး ဖြစ်လာသည်။ မိဘများ၏ ကျန်းမာရေးအခြေအနေနှင့် အသင်း၌ ထိရောက်စွာ လှုပ်ရှားနိုင်ရေးအတွက် လန်ဒန်သို့ ၁၉၄၃ ခုတွင် ပြောင်းနေသည်။
၁၉၅၉ ခုတွင် အသင်း၏ ဥက္ကဋ္ဌနှင့် ဘဏ္ဍာထိန်း ဖြစ်လာသည်။ ထိုမှစ၍ ဥက္ကဋ္ဌအဖြစ် တာဝန်ယူသည်မှာ ကွယ်လွန်သည်ထိပင် ဖြစ်သည်။
ဘွဲ့ထူးဂုဏ်တံဆိပ်များ
၁၉၆၄ ခုတွင် သီရိလင်္ကာတက္ကသိုလ်မှ ပါဠိစာပေ၌ ပြောင်မြောက်စွာဆောင်ရွက်လုပ်ကိုင်မှုကြောင့် ဂုဏ်ထူးဆောင်ပါမောက္ခဘွဲ့ ပေးသည်။ ၁၉၇၇ ခုတွင် နိဗ္ဗနာလန္ဒမဟာဝိဟာရတက္ကသိုလ်မှ ဂုဏ်ထူးဆောင်ပါမောက္ခဘွဲ့ ပေးပြန်သည်။
၁၉၈၀ ခုတွင် ဒုတိယမြောက် အဲလိဇဘတ်ဘုရင်မက ဗုဒ္ဓစာပေ၌ ဘဝလုံးနှစ်ကာ ဆောင်ရွက်မှုကြောင့် အိုဘီအီးဘွဲ့ ပေးသည်။
ဘဝနိဂုံး
၁၉၈၁ ခု၊ ဧပြီလ ၂၅ ရက်တွင် လန်ဒန်၌ ကွယ်လွန်သည်။
ရွေးဒမ်းရွာ၊ ပူတာအိုမြို့နယ်
ရွေးဒမ်းရွာ(Ywaydam)သည် ကချင်ပြည်နယ်၊ ပူတာအိုခရိုင်၊ ပူတာအိုမြို့နယ်၊ မန်စေကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၂၀၅၆၁ ဖြစ်သည်။ ၂၀၁၄ သန်းခေါင်စာရင်းအရ မန်စေကျေးရွာအုပ်စုတွင် ကျား ၃၅၅၄ ဦး၊ မ ၃၆၀၈ ဦး၊ လူဦးရေစုစုပေါင်း ၇၁၆၂ ဦး နေထိုင်သည်။
ကိုးကား
ကဏ္ဍ:ပူတာအိုမြို့နယ်ရှိ ရွာများ
အဝချောင်းရွာ၊ မြင်းကကုန်းကလေး / ဒေါင်းရေကျော်
အဝချောင်းရွာ၊ မြင်းကကုန်းကလေး / ဒေါင်းရေကျော်
ပရိက္ကမနသုတ်
ဘုရားရှင် ကောသလနိုင်ငံ ... သီတင်းသုံးတော်မူစဉ် ဒုစရိုက် ၁၀-ပါးကို နေ့စဉ်ပြုလုပ်နေသူသည် ဆိုင်ရာဒုစရိုက်လုပ်ငန်းတို့မှ ရှောင်ကြဉ်ခြင်းသည် ရှောင်လွှဲမှုဖြစ်ပေ၏-ဟု ဒုစရိုက်တရား တစ်ပါးစီ တစ်ပါးစီခွဲ၍ ရဟန်းတို့အား ဘုရားရှင် ဟောတော်မူသည့်သုတ်။
အောင်ချောင်းရွာ၊ ပလက်ဝမြို့နယ်
အောင်ချောင်းရွာ(Aukchaung)သည် ချင်းပြည်နယ်၊ မတူပီခရိုင်၊ ပလက်ဝမြို့နယ်၊ တပ်ချောင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၁၈၀၈၅ ဖြစ်သည်။ ၂၀၁၄ သန်းခေါင်စာရင်းအရ တပ်ချောင်းကျေးရွာအုပ်စုတွင် ကျား ၃၉၅ ဦး၊ မ ၄၄၉ ဦး၊ လူဦးရေ စုစုပေါင်း ၈၄၄ ဦး နေထိုင်သည်။
ကိုးကား
ကဏ္ဍ:ပလက်ဝမြို့နယ်ရှိ ရွာများ
ကြောင်ပန်းကုန်းရွာ၊ မင်းကင်းမြို့နယ်
ကြောင်ပန်းကုန်းရွာ (Kyaungpankone(Kyaukpankone))သည် စစ်ကိုင်းတိုင်းဒေသကြီး၊ ကလေးခရိုင်၊ မင်းကင်းမြို့နယ်၊ ကြွေကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၉၈၈ ဖြစ်သည်။